Koha: Priština predstavila nacrt za ZSO\nKosovska vlada predstavila je Evropskoj uniji nacrt statuta asocijacije srpskih opština i sada čeka komentare da li je u skladu sa Briselskim sporazumom postignutim 19. aprila ove godine, piše "Koha ditore".\nZamenik premijera Kosova Edita Tahiri istakla je da nije bilo razgovora sa Beogradom o tom pitanju i dodala da je statut u potpunosti u skladu sa kosovskim zakonima.\nMedjutim, kako navodi list, srpska strana kaže da Radna grupa u Briselu radi na nacrtu tog dokumenta, što je u suprotnosti sa izjavom zamenika premijera Kosova.\nList navodi i izjavu ministra bez portfelja u Vladi Srbije zaduženog za Kosovo i Metohiju Aleksandra Vulina koji kaže da će Zajednica srpskih opština vrlo brzo biti formirana.\n"Upravljački tim koji je priznao Brisel radi na nacrtu Statuta ZSO. Priština je pokušavala da spreči formiranje nekoliko naših opština, ali u tome neće uspeti", rekao je Vulin, prenosi "Koha ditore".


ICMP ICMP uz pomoć EU dodjelio male grantove udruženjima i organizacijama porodica nestalih osoba na zapadnom Balkanu\n“Uz finansijsku i političku podršku EU, ICMP će nastaviti pomagati porodicama nestalih da ostanu uključene u proces rješavanja pitanja nestalih i da nastave zagovarati svoja prava na pravdu, istinu i obeštećenje”, kazao je Matthew Holliday, šef ICMP-ovog Programa za zapadni Balkan. “Fondovi EU i sredstva drugih donatora omogućila su ICMP-u da pruži pomoć vlastima zapadnog Balkana u procesu pronalaženja i identifikacije više od 70 procenata od ukupno 40.000 nestalih u sukobima. Nadamo se da će ovi grantovi pomoći porodicama nestalih da nastave zajedno raditi na osiguravanju prava porodica nestalih bez obzira na etničku pripadnost, religijsko opredjeljenje ili nacionalno porijeklo nestale osobe.”\nKorisnici granta će sredstva iskoristiti za:\npromoviranje i podržavanje aktivnog, nezavisnog, konstruktivnog i održivog učešća porodica nestalih osoba u procesu;\ndavanje doprinosa u pravosudnim procesima i osiguravanja pune kompenzacije za žrtve i preživjele;\npoticanje saradnje između grupa preživjelih bez obzira na političke, etničke, religijske i sve druge razlike, kao i promoviranje nepristranih i nediskiminatornih pristupa rješavanju pitanja nestalih osoba; i\npromoviranje odgovornosti i transparentnosti u procesu pronalaženja nestalih osoba podržavanjem dijaloga i saradnje na rješavanju pitanja nestalih osoba između grupa koje okupljaju preživjele i žrtve i državnih institucija.\nICMP-ov Program za zapadni Balkan podržava regionalnu saradnju u procesu traganja za nestalima, uključujući i saradnju između organizacija civilnog društva, kao što je Regionalna koordinacija udruženja porodica nestalih osoba s područja bivše Jugoslavije, s vladama i lokalnim organima vlasti. ICMP podržava rad Grupe za nestale osobe, čiji su članovi domaće institucije za rješavanje pitanja nestalih iz Bosne i Hercegovine, Crne Gore, Hrvatske, Kosova i Srbije. Taj multilateralni mehanizam za rješavanje slučajeva nestalih osoba rezultat je petog samita Berlinskog procesa koji je 2018. godine održan u Londonu. Tada se 16 država iz EU i sa zapadnog Balkana pozvalo na Deklaraciju ICMP -a o odgovornosti država u procesu rješavanja pitanja nestalih na način koji je u skladu s poštovanjem ljudskih prava i vladavinom zakona.\nGrantovi dodijeljeni organizacijama i udruženjima s područja zapadnog Balkana dio su aktivnosti Jačanje regionalne saradnje na zapadnom Balkanu na rješavanju slučajeva osoba nestalih u sukobima tokom 1990-ih godina koju finansira EU.\nICMP je sporazumom utemeljena međunarodna organizacija sa sjedištem u Hagu u Nizozemskoj. Njegov mandat je osigurati saradnju vlada i drugih organa vlasti u pronalaženju osoba nestalih usljed sukoba, kršenja ljudskih prava, nesreća, organiziranog kriminala, ilegalnih migracija i drugih razloga te pružiti im pomoć u tim procesima. Jedina je međunarodna organizacija koja radi isključivo na rješavanju pitanja nestalih osoba.


Korupcija u Srbiji: Korak nazad na lestvici\nSa konferencije za novinare Transparensi Srbija u Beogradu, 1. decembar 2011.\nUmesto napred ka stabilnom demokratskom društvu, Srbija je, sa indeksom percepcije korupcije od 3,3, učinila korak nazad.\nIndeks je prethodne dve godine bio 3,5, a od 2000. godine i pada režima Slobodana Miloševića, bio je ili u porastu ili stagnaciji.\nTako se Srbija svrstala na 86. mesto među 183 države u kojima je indeks korupcije meren.\n„Političke stranke su zapravo ključni generatori korupcije“, ocenio je Vladimir Goati, predsednik Transparensi Srbija, nakon predstavljanja rezultata.\nDa je problem sa korupcijom veliki, primećuju i građani. Upadljiv je, kažu, i bez istraživanja:\nZa takvu situaciju, predstavnici Transparensija, uz partije krive pravosuđe i slabe institucije.\nProgramski direktor te organizacije, Nemanja Nenadić, istovremeno kao glavne probleme označava kršenje antikorupcijskih zakona od strane organa vlasti, neuređen proces lobiranja, netransparentno usvajanje zakonskih propisa... Osvrnuo se i na političke stranke, za koje kaže da imaju veliku vaninstitucionalnu moć.\n„Mi i dalje imamo taj problem da organi vlasti često sami krše\n"Čak i kada se otkriju neki veliki slučajevi korupcije u javnim preduzećima, mi nemamo praksu učenja ni na sopstvenim greškama", kaže Nemanja Nenadić.\nantikorupcijske zakone, a da se i pravna sigurnost narušava usvajanjem kontradiktornih ili nejasnih odredaba u pojedinim propisima. Druga stvar, koja mislim da dosta karakteriše dosadašnji način borbe protiv korupcije jeste to da čak i kada se otkriju neki veliki slučajevi korupcije u javnim preduzećima, mi nemamo praksu učenja ni na sopstvenim greškama, a kamo li na tuđim... Ono što stalno ponavljamo jeste da ukoliko ne budemo na osnovu tih uočenih obrazaca koruptivnog ponašanja činili nešto da se korupcija otkloni, teško da možemo očekivati neke bolje rezultate u budućnosti“, rekao je Nenadić.\nPredstavnici vlasti s druge strane, na pitanje korupcije su veoma osetljivi i u javnim nastupima borba protiv te negativne pojave je česta tema. Na nepovoljan izveštaj Transparensija, prvi je reagovao ministar policije, Ivica Dačić, koji je rekao da nije dobro što je država nazadovala.\nTransparency lista korupcije: Najlošiji BiH i Kosovo\nIpak, umesto da objasni zbog čega je vlada u kojoj je zamenik premijera dobila lošiju ocenu nego prethodne godine, kaže da postoje i drugi izveštaji u kojima stoje drugačije ocene.\n„Mislim da su u izveštaju Evropske komisije ipak neke druge ocene... Uz svo dužno poštovanje, mislim da ovde svi više čekaju izveštaj EK nego neke druge. Mislim takođe, da je pitanje da li je ta percepcija ispravna ili nije... mislim da su i tu postignuti značajni rezultati, govorim sa aspekta ministarstava Unutrašnjih poslova i Pravde, znam podatak da je u prošloj godini podento više prijava za korupciju, nego pet godina unazad“, rekao je Dačić.\nPoskupljenje kredita i teranje investitora\nPotpredsednica Vlade, Verica Kalanović, ocenila je međutim da je pad Srbije na listi Transparensi internešnela "loša vest" i signal da država treba ozbiljno da radi na reformi institucija i zakona.\nDa je vest loša i u političkom i u ekonomskom smislu, smatraju i stručnjaci. Predsednik Transparensija, Vladimir Goati, upozorava da visok stepen korupcije kredite čini skupljim, a potencijalne investitore tera.\nI ekonomista Miroslav Prokopijević, kaže da će se pad indeksa odraziti i u praksi.\nGrafikon Transparensija o indeksu percepcije korupcije u svijetu 2011.\n“Pogoršanje plasmana u stvari znači nešto manje ulaganja, nešto slabiju poslovnu reputaciju i nešto više sredstava koja će biti potrošena u neproduktivne svrhe. Jer, korupcija je kao lopovska aktivnost – kroz nju se ne stvara novi dohodak, već se samo preraspodeljuje postojeći”, ocenio je Prokopijević.\nPredstavnici Transparensija, zbog toga, državu pozivaju da se hitno pozabavi problemom Korupcije. Nemanja Nenadić ukazuje da je najvažnije rešiti „javne nabavke i finansiranje stranaka. Sve drugo će nekako lakše doći na svoje mesto“, smatra Nenadić.\nBile ove preporuke usvojene ili ne, do sadašnji napori države da suzbije korupciju očigledno nisu dali dovoljne rezultate. Borbu države protiv te negativne pojave, Vladimir Goati, slikovito opisuje\n„Za sada, državne institucije, deluju poput mlina koji okreće, ali brašno ne izlazi... Dakle događa se, rade, svi su zauzeti... policija hapsi najniži nivo džeparoša i secikesa, međutim, svi viši nivoi i ono što je politička korupcija, ostaje izvan dohvata“.\nIndeks korupcije se pravi na osnovu različitih istraživanja i studija, koje sprovode nezavisne institucija, ispitujući preduzetnike, analitičare i lokalne stručnjake.


Povećanje plata i penzija u oktobru - Ozon Media\nSremska Mitrovica – Penzije i plate u javnom sektoru biće povećane u oktobru, kako je zakonom propisano i za te svrhe sredstva u budžetu su obezbeđena, saopštila je danas Vlada Srbije.\n„Vlada Srbije će, kao i do sada, striktno sprovoditi svoje obaveze i u skladu s tim zaposlenima i penzionerima prihodi će biti povećani u skladu sa šestomesečnim rastom cena i polovinom prošlogodišnjeg rasta bruto domaćeg proizvoda“, naglašava srpska vlada.\nVlada će nastaviti sa jačanjem finansijske discipline u oblasti javnih prihoda i štednjom na svim nivoima, uz puno poštovanje zakonskih obaveza utvrđenih fiskalnom politikom, navedeno je u saopštenju vladine Kancelarije za saradnju s medijima.\nZakonom o budžetskom sistemu država je predvidela da se ove godine penzije i plate u javnom sektoru povećaju tri puta, u januaru, aprilu i oktobru. Rast je u januaru fiksiran na dva odsto, dok je u aprilu bio 5,5 odsto.\nZakon o budžetskom sistemu predviđa da penzije i plate u javnom sektoru u oktobru budu povećane za inflaciju u prethodnih šest meseci i za polovinu bruto društvenog proizvoda iz 2010. godine.\nI Sremska Mitrovica dobija festival piva\nSkuplji ugalj, od jeseni


Ko prati naučnike na Tviteru? - ELEMENTARIJUM\nSve veći broj naučnika koristi Tviter kako bi podelio svoj rad sa javnošću, ali koliko su zaista uspešni u tome?\nIzabela Kote sa kanadskog Sajmon Frejzer univerziteta i Emili Darling sa Univerziteta u Torontu istraživale su ko na Tviteru prati naloge 110 akademskih ekologa i evolucionih biologa iz 85 institucija i 11 država. Ovi biolozi se bave različitim poslovima, asistenti su, vanredni i redovni profesori, a svoje Tviter naloge su otvorili 4 do 74 meseca pre studije.\nIspitanici u najvećem broju slučajeva koriste Tviter da bi pisali o nauci i svom naučnom radu, pa je tako jedan biolog na svoj nalog postavio snimak krokodila koji skače, dok je ekspert za korale odgovarao na pitanja o beljenju korala kao posledici klimatskih promena.\nStudija je pokazala da se naučnici koji imaju manje od hiljadu pratilaca uglavnom obraćaju svojoj zajednici i da naučnici čine čak 60 odsto ukupnog broja njihovih pratilaca. Međutim, kod svih naučnika koji imaju više od hiljadu pratilaca, većinu čine predstavnici medija i građani. Što se tiče donosilaca odluka i drugih državnih službenika, oni čine manje od jednog procenta bez obzira na ukupan broj pratilaca.\n„Ovu raznovrsnu publiku prati više ljudi, a zahvaljujući tome akademski naučnici koji tvituju eksponencijalno povećavaju svoj uticaj na društvenim mrežama. To dalje znači da tvitovanje ima potencijal da raširi naučne informacije mnogo više nakon inicijalnih napora [naučnika] da steknu pratioce”, kažu autorke istraživanja. One dodaju da ovi rezultati treba da ohrabre naučnike da se što pre pozabave svojim prisustvom u onlajn svetu kao i strategijama za privlačenje nenaučne publike.\nKote i Darling se nisu bavile time kako je broj pratilaca naučnika rastao vremenom, ali tvrde da njihovo istraživanje samo podržava stav da rad na povećanju publike na Tviteru i privlačenje nenaučne publike zahtevaju upornost i veoma jasne i efikasne strategije, kao što je dodavanje slika i video zapisa uz tekst.\nIpak Kote i Darling poručuju naučnicima da je za početak dovoljno samo da počnu da koriste Tviter jer je anketa prestižnog časopisa Nature iz 2014. godine pokazala da tek 13 odsto ispitanih 3500 naučnika iz celog sveta, redovno koristi ovu društvenu mrežu.


Dveri: Ugašeno je srpsko pravosuđe na Kosovu i Metohiji – Двери\n23. октобра 2017. Ostavite komentarSaopštenja\nPozivamo sve Srbe koji žive na teritoriji AP Kosovo i Metohija, kao i one koji su raseljeni u centralnoj Srbiji, da podignu svoj glas protiv pogubne politike koju Aleksandar Vučić sprovodi na Kosmetu preko svog ličnog emisara Marka Đurića i tzv. Srpske liste koja sramno učestvuje u radu ilegalnih organa u Prištini.\nOdbor Srpskog pokreta Dveri za AP Kosovo i Metohiju-pod okupacijom, upoznaje srpsku javnost sa najnovijim poniženjem koje je priredio veleizdajnički režim Aleksandra Vučića.\nNaime, poslednja odluka i naredba režima usmerena je na gašenje srpskog pravosuđa na Kosmetu počev od dana 24.10.2017. godine kada bi srpske sudije i javni tužioci trebalo da polože zakletvu pred ilegalnim organima u Prištini, što je direktna posledica privatnih političkih pogodbi oličenih u tzv. Briselskom sporazumu kojim se, između ostalog, i srpsko pravosuđe integriše u ilegalno pravosuđe Prištine.\nNajoštrije osuđujemo gašenje još jednog od stubova državnosti i države Srbije na Kosmetu, protivno Ustavu Republike Srbije i Rezoluciji 1244 SB UN. Niko ne poseduje takvu vlast, niti je dobio mandat od građana da političkim odlukama sprovede samoukidanje, negaciju i povlačenje državnih organa Republike Srbije sa teritorije AP Kosovo i Metohija.\nUmesto prekida briselskih pregovora, poništavanja svih briselskih sporazuma, zahteva da se pitanje Kosmeta vrati u SB UN i sankcionišu svi koji su učestvovali u veleizdaji, lični režim Aleksandra Vučića nastavlja sprovođenje veleizdaje ukidanjem srpskih sudova i javnih tužilaštava na Kosmetu.\nPozivamo sve Srbe koji žive na teritoriji AP Kosovo i Metohija, kao i one koji su raseljeni u centralnoj Srbiji, da podignu svoj glas protiv pogubne politike koju Aleksandar Vučić sprovodi na Kosmetu preko svog ličnog emisara Marka Đurića i tzv Srpske liste koja sramno učestvuje u radu ilegalnih organa u Prištini.\nU suprotnom, daljim gašenjem institucija države Srbije na Kosmetu, opstanak srpskog naroda i države će biti doveden u pitanje, a lični režim Aleksandra Vučića snositi odgovornost za novi talas seobe Srba sa Kosova i Metohije.\nOdbor Dveri za AP Kosovo i Metohiju\nbriselski sporazumKiMKosmetKosovo i Metohijapravosuđepravosuđe na KosmetuSaopštenjaSN UN


Nacionalna turističke organizacija Crne Gore u saradnji sa JP "Nacionalni parkovi Crne Gore" i lokalnom turističkom organizacijom Bara predstavila je turističku ponudu za predstojeću sezonu na specijalizovanom sajmu za aktivni turizam „CMT“ koji se održao, u periodu od 14-15. januara, u Štutgartu.\nTokom sajma, u saradnji sa njemačkim biciklističkim klubom "ADFC" održane su prezentacije aktuelne ponude za aktivni odmor, s akcentom na biciklizam i planinarenje. Tom prilikom zainteresovani posjetioci i predstavnici medija i turoperatora su upoznati sa prirodnim i kulturnim bogatstvima, nacionalnim parkovima i brojnim mogućnostima za aktivan odmor u prirodi.\nPredstavnici Crne Gore održali su sastanke sa predstavnicima turističke privrede Štutgarta na kojima su razmatrane mogućnosti unapređenja saradnje na planu promocije turističke ponude orijentisane na prirodu na tom tržištu. Upriličen je i sastanak sa predstavnicom Privredne komore "IHK Štutgart" Barbarom Effenberger na kojem je razgovarano o uspostavljanju saradnje regiona Štutgarta i Crne Gore. Sastanku je prisustvovao i generalni Konzul Crne Gore u Njemačkoj Branislav Karadžić.\nImajuću u vidu da je low cost kompanija "Wizz Air" uvela avio liniju na relaciji Memmingen–Podgorica dva puta sedmično, može se očekivati porast broja turista iz ove regije.\n"CMT Štutgart" je jedan od najvećih sajmova turizma koji okuplja više od 2.000 izlagača iz cijeloga svijeta i preko 240 000 posjetilaca. U okviru promotivnih aktivnosti na tržištu Njemačke, Nacionalna turistička organizacija Crne Gore učestvovaće i na specijalizovanom sajmu "FR.e.e", koji će se održati u Minhenu od 22-26. februara.


'Nemoguća hrana' hoće da poveća izvoz u Kinu\nIzvor: B92, 11.Sep.2019, 14:09\n"Nemoguća hrana" hoće da poveća izvoz u Kinu\nRedvud Siti -- "Nemoguća hrana", firma koja se bavi proizvodnjom biljnih zamena za meso, želi da proširi svoje poslovanje u Kini, koja im je prioritet u prekookeanskom izvozu.\nKompanija iz Kalifornije je svoje proizvode već lansirala u Hongkong i Makao, i trenutno posluju u čak 450 restorana u Aziji. Ipak, izvršni direktor kompanije, Pet Braun, kaže da žele da pojačaju svoje prisustvo na kineskom kopnu, gde je proizvodnja mesa otežana usled hronične nestašice zemlje i vode.\n"Kina je naš prioritet kada je u pitanju buduća ekspanzija", rekao je Braun za Rojters.\n"Kina je najveći potrošač mesa na svetu", rekao je on i dodao da je oko polovine globalne proizvodnje mesa u poslednjih deceniji bilo u Kini. Kako kaže, upravo to je razlog što misle da je Kina mesto gde na najbolji način mogu da utiču na potrošače i prošire svoju misiju.\nIako se u Kini dalje konzumira mnogo manje mesa nego u SAD, potražnja je sve veća, pa sada Kina proizvodi oko 54 miliona tona svinjetine godišnje, što je oko polovina od ukupne proizvodnje ovog mesa na globalnom nivou.\nProšle godine Kinezi su proizveli čak 6.44 miliona tona junetine, čime je postignut najveći nivo proizvodnje tog mesa u poslednjih 20 godina. Zanimljiv je podatak da Kina uvozi čak 60 odsto soje proizvedene na globalnom nivou, koju koristi za prehranu svinja i ostale stoke.\nVlada Kine je pokušala da skrene pažnju na ugrožavanje životne sredine izazvanim stočarstvom, pa su zatvorili ili preselili veliki broj farmi svinja i pilića za koje je utvrđeno da nemaju zadovoljavajuće standarde.


Od početka koronavirusa 6.500 građana tražilo pomoć psihijatra | Ekspres.net\nKlinici za psihijatrijske bolesti “Dr Laza Lazarević”, od sredine marta do danas javilo se 6.500 građana sa različitim pitanjima u vezi sa virusom Covid-19, izjavila je direktorka te ustanove Ivana Stašević Karličić.\nOna je za današnji “Blic” rekla da su građani putem te besplatne telefonske linije najviše tražili informacije o samom virusu, ali su postavljali pitanja i u vezi sa mentalnim smetnjama, odnosno o teškoćama sa spavanjem, strahom, anksioznošću, problemima u funkcionisanju porodičnih sistema.\nPovezane vesti – NIKAD VIŠE POSLA ZA TERAPEUTE: Zdravi se teže nose sa krizom\n“Ne možemo znati koliko će ovo trajati, kako će se razvijati, na ta i mnoga druga pitanja nemamo odgovore i previše je nepoznanica nad kojima nemamo kontrolu nad sopstvenim ponašanjem i zaštitom zdravlja našeg i nama dragih osoba. Savet je da brinu o sebi i drugima, da se zdravo hrane, uredno spavaju, umereno rekreiraju”, rekla je Stašević Karličić.\nIgor Rudan objašnjava mere uz pomoć kojih su Kinezi pobedili koronavirus Smanjena plućna funkcija, otežano disanje… Moguće posledice Covid-19 SZO: Nepravilno korišćenje maski – više štete nego koristi Naučnici povezali pojavu koronavirusa i eksploataciju prirode


Biće novca za izbore: Na pomolu usvajanje budžeta za 2022.\nNedavni dogovor članova Kolegijuma Savjeta ministara BiH o pripremi prijedloga budžeta zajedničkih institucija do 25. aprila otklonio je skoro sve sumnje da je moguće odlaganje održavanja ovogodišnjih izbora.\nKako za Srpskainfo tvrde stručnjaci za izborni sistem u BiH, ali i parlamentarci, ukoliko postoji dobra volja, budžet institucija BiH za ovu godinu mogao bi da prođe sve potrebne procedure u najkraćem roku. Međutim, čak i u slučaju da dođe do određenog zastoja u usvajanju budžeta, prema riječima bivšeg člana Centralne izborne komisije (CIK) BiH, Vehida Šehića, novčana sredstva potrebna za održavanje izbora postoje.\n– Iako se državne institucije nalaze na privremenom finansiranju, nije teško obezbijediti novac za održavanje izbora. Ista situacija je postojala i prilikom pripreme lokalnih izbora 2020, pa je novac potreban za finansiranje izbora pronađen. Inače, smatram da će budžet za 2022. biti brzo usvojen – kaže Šehić za Srpskainfo.\nDa je dogovor o usvajanju budžeta izgleda konačno postignut, potvrdila je članica Kolegijuma Savjeta ministara, Bisera Turković. Ona je istakla da je to “pozitivan korak”, te da će u tom slučaju biti riješeno i pitanje finansiranja predstojećih izbora.\nMinistar finansija i trezora BiH, Vjekoslav Bevanda, takođe je potvrdio informaciju o dogovoru.\n– Ministarstvo finansija i trezora uporedo priprema Dokument okvirnog budžeta za period od 2022. do 2024. godine i Nacrt budžeta za 2022. godinu. Po završetku, oba dokumenta biće upućena Savjetu ministara BiH na usvajanje, ali ne možemo precizirati datum dok se ne okončaju sve procedure i tehničke korekcije koje su u toku – rekao je Bevanda.\nPoslanik PDP u Predstavničkom domu Parlamenta BiH, Mira Pekić, za Srpskainfo kaže da pozdravlja dogovor Kolegijuma Savjeta ministara da se prijedlog budžeta pripremi do 25. aprila.\n– Međutim, prvo bi se trebalo razgovarati o budžetu za 2021. godinu, o izvršenju budžeta za prošlu godinu, pa tek onda o budžetu za ovu godinu. Potrebno je vidjeti kako je budžet za prošlu godinu potrošen i da se na osnovu toga bazira ovogodišnji budžet. Ako se govori o budžetu za 2022, on se bazira na 2020, a već postoje neka iskakanja, kao što je otvaranje konzulata u Rijeci i Novom Pazaru, koje je najavila ministarka Turković, što svakako nije planirano budžetom iz 2020, na koji se naslanja privremeno finansiranje – kaže Pekićeva.\nDodaje kako je moguće da se ispune zakonski rokovi za raspisivanje opštih izbora, koji, inače, ističu 4. maja.\n– Ako postoji dobra volja, mislim da je moguće da Savjet ministara uspije napraviti prijedlog budžeta, koji se daje Predstavničkom domu i Domu naroda BiH na usvajanje – zaključuje Pekićeva.\n“POSLA I ZA TUŽILAŠTVO”\nČlan CIK BiH, Ahmet Šantić, izjavio je da ako se ne pronađe rješenje u vezi s finansiranjem izbora, tu bi, prema njegovim riječima, moglo da bude posla za nadležna tužilaštva.\n– Ne bih volio biti na mjestu onog koji svojim postupcima i radnjama onemogućava ostvarivanje biračkog prava. Svako zna svoju obavezu pa mislim da ćemo vrlo brzo upoznati i nadležne u tužilaštvu, da ne bismo imali nemili ishod koji nikom ne bi odgovarao – rekao je Šantić.\nNEWER POST“Ukrajina bi već završila rat da je imala pristup boljem oružju”\nOLDER POSTMariupolj: Rusija objavila primirje i poziv na predaju


hapšenje : Južne vesti\nZbog sumnje da je u toku lova hicima iz puške pogodio 40-godišnjeg muškarca, koji je usled zadobijenih povreda preminuo u prostorijama Hitne službe Doma zdravlja u Kuršumliji, policija je uhapsila 53-godišnjaka iz okoline ovog mesta.\nUhapšeno četvoro Nišlija, osumnjičeni za pranje novca\n20:22, 25. 12. 2021.\nZbog sumnje da su novac koji je stečen kriminalom pokušali da ubace u legalne tokove preko poljoprivrednih gazdinstava i sačinjavanjem lažnih ugovora o poklonu i pozajmici, policija je uhapsila četvoro Nišlija. Takođe, saopštavaju iz policije, protiv jedne osobe je podneta krivična prijava zbog krivičnog dela pranje novca, za koje se sumnjiče i ostali uhapšeni.\nPolicija u automobilu Leskovčanina pronašla 50 kg marihuane\n16:14, 24. 12. 2021.\nPošto je u njegovom automobilu pronašla 50 kilograma marihuane, u blizini naplatne rampe ”Vrčin” u Beogradu, policija je uhapsila 39-godišnjaka iz Leskovca. Iz policije dodaju da je prilikom zaustavljanja osumnjičeni pokušao da pobegne.\n300 grama marihuane pronađeno u podrumu muškarca iz Pirota\n14:25, 23. 12. 2021.\nDve staklene tegle sa oko 300 grama marihuane pronađeno je u podrumu 42-godišnjeg Piroćanca, a on je osumnjičen za krivično delo neovlašćena proizvodnja i stavljanje u promet opojnih droga.\nMladić iz Leskovca obio prodavnicu, pa pokušao da siluje staricu\n14:32, 21. 12. 2021.\nZbog sumnje da je iz prodavnice ukrao novac i cigarete u vrednosti od 89.000 dinara, a zatim ušao u kuću 73-godišnje žene, tukao je i uzeo novčanik sa 2.000 dinara, a potom pokušao da je siluje, leskovačka policija uhapsila je 18-godišnjaka iz tog grada .\nUhapšen muškarac zbog krađe aparata i parfema iz radnji u Nišu\nZbog sumnje da je ukrao dron, mobilni telefon i android satove iz prodavnica bele tehnike, kao i parfeme iz jedne drogerije u Nišu, uhapšen je 31-godišnji muškarac.\nUhapšen Prokupčanin, policija pronašla marihuanu, tablete, novac i vazdušnu pušku\n16:14, 16. 12. 2021.\nNakon što je pretresom kuće i vozila pronađen 41 paketić sa oko 180 grama amfetamina, 8 paketića sa više od 400 grama marihuane, vagica za precizno merenje i novac stečen prodajom narkotika, kao i vazdušna puška, uhapšen je 34-godišnjak iz Prokuplja.\nKrao protivpožarnu opremu iz zgrada u Nišu, pa je prodavao\n09:07, 14. 12. 2021.\nDvadesetsedmogodišnji mladić uhapšen je i osumnjičen je da je tokom oktobra i novembra iz dve zgrade u Nišu ukrao dvadeset protivpožarnih aparata, koje je zatim prodavao.


Rim pokrio nage statue u gradu zbog posete iranskih zvaničnika\nIranski predsednik Hasan Rohani izjavio je danas da nije tražio od zvaničnika Kapitolskih muzeja u Rimu da pokriju nage statue uoči konferencije za novinare koju je tamo održao, ali da svakako ceni srdačan prijem koji mu je ukazan u Vatikanu i u Rimu.\nUpitan, na kraju trodnevne posete Italiji, da prokomentariše gest koji je punio naslove u Italiji i širom sveta, Rohani se nasmejao.\n"Znam da su Italijani veoma gostoprimljiv narod koji daje sve od sebe da posetiocima učini prijatnim boravak u zemlji i hvala im na tome", rekao je Rohani.\nGoli antički kipovi u muzeju bili su skriveni da ne bi gostu povredili pogled\nUoči zajedničke konferencije za medije predsednika Rohanija i italijanskog premijera Matea Rencija u ponedeljak, oko nekih statua u Kapitolskim muzejima u Rimu postavljene su drvene ploče da sakriju golotinju kipova.\nNeki italijanski političari kritikovali su gest kao "kulturno potčinjavanje Italije".\nPAPA POZVAO NA MIR Desetine hiljada katolika slavi Uskrs u Vatikanu (FOTO)\nOd pape vernicima na poklon 40.000 krstića


Tako bar tvrdi poznati italijanski insajder Alfredo Pedula, koji navodi da je sada preostalo još samo da se klubovi dogovore oko visine obeštećenja.\nDortmund “zateže” jer želi 175 miliona dolara, ali ukoliko “milioneri” ne budu popustili i smanjili zahteve, već naredne godine mogu da ozbiljan novac, jer - zbog klauzula u ugovoru - bili bi primorani da ga prodaju za “samo” 75 miliona evra.\nPoznato je da je Real Madrid odavno “zagrizao” za Kilijana Mbapea, ali taj posao je istinski težak jer PSŽ ne želi da se odrekne jednog od najboljih fudbalera sveta. Inače, plan Reala je poznat: želi da upari Halanda i Mbapea, čime bi bez sumnje imali jedan od najubojitiji napada u istoriji fudbala.\nA gde je tu Luka Jović je pitanje na koje, za sada, nema odgovora jasnog odgovora. Prema pisanju španskih medija Srbin je okarakterisan kao “jedan od problema Reala”, a ako “kraljevski klub” realizuje velike planove oko dovođenja igrača izvesno je da tu za Luku - nema mesta!\nVIDEO: VRELO I "UBAVO"!


league of legends – Page 2 – RUR Esports\nVarus je bio banovan u svakom LPL meču do sada\nSa vremena na vreme u svim MOBA igrama izađe neki peč koji nekog heroja učini predobrim. Jedna stvar je kada je neki heroj prejak u pub mečevima, ali potpuno druga stvar je kada i na profesionalnoj sceni niko ne želi…\nStunt izbačen iz 100 Thieves League of Legends sastava\nVilijam ”Stunt” Čen, support 100 Thieves League of Legends sastava, je na svom twitter nalogu objavio da više nije član ove ekipe. Svoju sudbinu je saznao nakon poraza protiv ekipe TSM na LCS Summer Split-u. U twitter objavi njegovog saigrača…\nYuumin win rate značajno opao od 10.13 patch-a\nTrenutni League of Legends patch je doneo svakakve promene, kao Aphelios nerfove, ali nam nije poznato da li je Riot bio svestan koliko je oslabio dežurnu čarobnu mačku Yuumi. Yuumin win rate je pao na 46% u platinum diviziji i…\n100 Thieves menadžer PapaSmithy objašnjava zašto je poslao Meteos-a i Stunt-a na klupu\nUbrzo nakon poraza njihove ekipe protiv TSM-a i generalno razočaravajućih rezultata, Vilijam ”Meteos” Hartman i Vilijam ”Stunt” Čen su poslati na klupu i zamenjeni academy igračima Contractz-om i Poome-om. Meteos nije bio ni malo zadovoljan ovom odlukom, što je i…\nPerkz propušta narednu nedelu LEC-a\nNakon što su opravdano imali malo sporiji start sezone, G2 polako deluje sve opasnije i opasnije. Ipak, izgleda će u narednoj nedelji ipak biti malo drugačiji slučaj, pošto njihov glavni igrač i jedan od najboljih iz Evrope, Luka ”Perkz” Perković…\n← 1 2 3 4 … 425 →


DA LI ĆE OVO ĆE "UBITI" SRPSKE TAJKUNE? Zloglasni poreski raj otvara knjige i objavljuje sve detalje o vlasnicima firmi - KoZnaZna - Vizni režim, putovanja\nPreciznije, kako piše „Quartz“, zakon te ostrvske zemlje biće jednak onom koji je prošle godine usvojen u Ujedinjenom Kraljevstvu i koji je u skladu s direktivama Evropske unije.\nJoš 2015. vlada Kajmanskih ostrva konačno je shvatila da bi njihovi blagi poreski zakoni mogli da omoguće pranje novca. Ne baš iznenađujuće, otkriveno je da je britanska teritorija „predmet unutrašnjih i spoljašnjih pretnji od pranja novca i finansiranja terorizma“ i da je ostrvo potencijalni dom međunarodnih prevara, izbegavanja plaćanja poreza i trgovine drogom.\nKao veliki ofšor finansijski centar, mala britanska prekomorska teritorija odigrala je uloge u nekim od najvećih korporativnih skandala 21. veka. Američka energetska kompanija „Enron“, poznata po jednoj od najvećih prevara u istoriji, na Kajmanskom je ostrvu, recimo, imala čak 700 registrovanih subjekata u kojima je skrivala ogromne dugove sa svojih računa. Bear Sterns i Lehman Brothers, jedni od najvećih žrtava finansijske krize iz 2008., tamo su imali milijarde dolara vredne toksične imovine. Tokom krize je i Sitigrup smestio papire o svojim pogrešnim ulaganjima na Kajmansko ostrvo. Kada je svaka od tih kompanija propala, svi su dugovi pali na leđa američkih poreskih obveznika.\nInače, na Kajmanskom je ostrvu 1,5 kompanija po glavi stanovnika. Poređenja radi, ostala poreska utočišta UK, Britanska devičanska ostrva imaju čak 15,7 kompanija po stanovniku, dok Bermudska ostrva imaju 0,25.\n„Jednom kada podaci o vlasništvu kompanija registrovanih na svim britanskim prekomorskim teritorijama budu javni, kriminalcima i korumpiranima će biti puno teže koristiti poreske rajeve UK kako bi skrivali i spremali ukradeni novac“, smatra Naomi Hirst iz anti-korupcijskog nevladinog udruženja Global Witness.\n„Ne tolerišemo finansijske tajne. Iako smatramo da je često preterani fokus usmeren na naše zakonodavstvo, u potpunosti poštujemo potrebu za efikasnijom registracijom i objavom informacija o vlasništvu kako bi se omogućila transparentnost o legitimnom kapitalu“, poručila je vlada.\nUkoliko želite da putujete na Kajmanska ostrva proverite da li vam je potrebna viza na ovoj strani.\nkajmanska ostrva, korupcija, Poresko utočište, Quartz


Nagrade za firme koje usklađuju rad i roditeljstvo – Radio Televizija Novi Pazar\nJune 13, 2018 Galib Gicic 421 Views\nMinistarka zadzuđena za popupacionu politku Đukić je za RTS rekla da se u svim resornim ministarstvima radi na usklađivanju podzakonskih akata kako bi novčana mera za podsticaj roditeljstvu počela da se primenjuju od 1. jula.\n“Već ove godine ćemo dodeliti nagrade onima koji imaju najveći stepen razumevanja za usklađivanje rada i roditeljstva. Mogu da konkurišu mala, srednja i velika preduzeća”, rekla je ministarka Đukić Dejanović.\n“Prvi je tržišni profil firme koja aplikuje, drugi je već učinjeno za usklađivanje rada i roditeljstva – benefiti, fleksibilno radno vreme, izgradnja obdaništa u krugu firme, a treći kriterijum je unutrašnja i spoljašnja evaluacija”, napominje ministarka.\nDodaje da će, kada se krene sa javnim oglašavanjem, “prijatelja porodice” biti značajno više.\n“I na Skupštini i vladi će biti završeni formalni postupci i od 1. jula će krenuti finansijski podsticaji za period od 25. decembra po sumama o kojima smo pričali”, kaže Slavica Đukić Dejanović.\n← U gradu Eskišehiru u Turskoj svečano otvoren Transanadolijski plinovod (TANAP)\n“Aleksandar” i “Šumadija” prvi put, mala Srbija uz velike →


Kako do veće penzije – Ozon Media\nKako do veće penzije\nSremska Mitrovica – Prema najavama od 2015. godine može doći do penzionih reformi. Kako su u opticaju dva moguća modela reformi, a u oba se pomera starosna granica za stupanje u penziju ostaje da se vidi koliko će godina biti potrebno da se stekne uslov za penziju.\nDa li sa 60 odnosno 65 godina koliko je sada potrebno da bi se otislo u penziju ili sa 64 za žene odnosno 66 za muškarce koliko bi nakon reformi bilo potrebno pitanje ostaje isto, kada se ode u zasluženu penziju da li će se od nje moći živeti?\nZakonom o dobrovoljnim penzijskim fondovima i penzijskim planovima, koji se primenjuje od 1. aprila 2006. godine, građanima koji imaju interesovanja, ali i novca, omogućeno je da do penzije dođu i uplatama u privatne penzijske fondove i tako steknu privatnu penziju.\nUplate u ove fondove su dobrovoljne, što bi značilo da uplaćuje u njih ih samo onaj ko to želi, i koliko želi, a primenom ovog zakona ništa se ne menja u obaveznom penzijskom i invalidskom osiguranju. Privatna penzija nema veze sa redovnom koja se obračunava na osnovu godina radnog staža i doprinosa PIO fondu.\nUplaćivanje određene količine novca svakog meseca u privatni penzijski fond omogućava korisniku fonda da nakon 20, 30 ili 40 godina imaju znatno uvećane penzije.\nTako na primer zaposleni koji sada ima 30 godina i naredne tri decenije u fond bude uplaćivao 2.800,00 dinara mesečno, od 60. do 80. godine života može da računa na penziju od 40.000,00 dinara.\nUplate u privatne penzione fondove ne moraju biti redovne i mesečne, jedino ograničenje jeste da se penzija može primati tek sa navršenih 53 odnosno 58 godina.\nXIX Moto susret\nIzmene i dopune dnevnog reda sednice skupštine grada\nPokušao da obljubi maloletnicu\n21.07.2015. Ozon Komentari su isključeni na Pokušao da obljubi maloletnicu\nMega ispisala istoriju\n22.02.2016. Ozon Komentari su isključeni na Mega ispisala istoriju\nBez povređenih u dve saobraćajne nezgode\n14.11.2019. Ozon Komentari su isključeni na Bez povređenih u dve saobraćajne nezgode


AMERIKANCI OHLADILI VUČIĆA: ZBOG PRIKRIVANJA RATNIH ZLOČINA POČINJENIH OD STRANE SRBIJE | Hayat.ba\nAMERIKANCI OHLADILI VUČIĆA: ZBOG PRIKRIVANJA RATNIH ZLOČINA POČINJENIH OD STRANE SRBIJE\nOdbor za vanjske poslove Predstavničkog doma američkog Kongresa reagovao je na vijest da su na lokaciji Kiževak u blizini Raške u Srbiji, pronađeni posmrtni ostaci za koje se sumnja da su albanske žrtve sa Kosova, podsjetivši da je do sada, zbog prikrivanja ratnih zločina odgovarao samo jedan vojni zvaničnik.\nJoš uvijek pronalaze tijela sahranjena u Srbiji, žrtve Miloševićevog etničkog čišćenja na Kosovu. Do danas je pronađeno preko 900 žrtava kosovskih Albanaca“, napisano je na zvaničnom Twitter nalogu Odbora, uz link ka vijesti o pronalasku posmrtnih ostataka.\nPosmrtni ostaci otkriveni su u ponedeljak, 16. novembra, na lokaciji kamenoloma Kiževak u Raškoj, potvrdli su tada za RSE direktor Instituta za sudsku medicinu u Prištini Arsim Grxhaliu i predsjednik Komisije za nestala lica Vlade Srbije, Veljko Odalović. Grxhaliu je rekao da se radi o ostacima kosovskih Albanaca i da se na toj lokaciji iskopavanja vrše pet godina.\nReagujući na ovu vijest, Odbor za spoljne poslove Predstavničkog doma Kongresa SAD-a je naveo da zbog masovnih grobnica i zataškavanja zločina niko nije odgovarao pred sudovima u Srbiji, dok je samo jedan zvaničnik Srbije odgovarao pred međunarodnim sudovima.\nZa ratne zločine na Kosovu, među kojima je i prebacivanje leševa ubijenih kosovskih Albanaca u masovne grobnice, u Haškom Tribunalu 2011. godine osuđen je bivši pomoćnik ministra policije i načelnik Resora javne bezbjednosti Ministarstva unutrašnjih poslova (MUP) Srbije Vlastimir Đorđević na ukupno 27 godina zatvora. Ta kazna kasnije mu je smanjena na 18 godina.\nTraži se da Đorđević otkrije mjesta masovnih grobnica\nOdbor SAD-a u istom tvitu podsjeća i na neriješen slučaj ubistva trojice braće Bitići, američkih državljana albanskog porijekla, čija su tijela otkrivena jula 2001. godine u masovnoj grobnici u Petrovom Selu, u istočnoj Srbiji. Komitet podsjeća da slučaj nije riješen iako je i „predsjednik Srbije Aleksandar Vučić obećao da će počinioci biti privedeni pravdi“.\nBez obzira na brutalnost koju je izveo Beograd, međunarodna zajednica nije ozbiljno vršila pritisak da goni počinioce ratnih zločina na Kosovu. Pristupanje Srbije EU nije uslovljeno izvođenjem ratnih zločinaca pred lice pravde“, navodi Parlamentarni komitet za spoljne poslove SAD-a koji dodaje da je Kosovo, istovremeno, bilo primorano da formira Specijalni sud za istragu izvještaja o trgovini organima tokom rata. „Nisu pronađeni dokazi koji potkrepljuju ove navode evropskog parlamenta Dick Martija“, napisano je u tvitu Odbora.\nSvako ko počini ratne zločine bez obzira na etničku pripadnost treba biti izveden pred lice pravde. Tačka“, navedeno je u poruci na Twitteru Odbora za spoljne poslove Predstavničkog doma američkog Kongresa.


SAOPŠTENJE SSLFS O EPIDEMIJI GRIPA – OOSLFS Laza Lazarevic\nSAOPŠTENJE SSLFS O EPIDEMIJI GRIPA\nPosted on November 13, 2009 November 13, 2009 by Dr Gorica Đokić\nPolemika oko sprovođenja vakcinacije (SSLFS)\nSaopštenje koje je izdao Savez sindikata lekara i farmaceura Srbije imalo je za cilj da ukaže na to da je, među ljudima stvoren panični strah od novog gripa, a da je još veći kada je u pitanju bezbednost novih vakcina koje treba da se distribuiraju u jeku epidemije. U cilju smirivanja situacije tražili smo da se ispoštuju zakonske odredbe u smislu prava pacijenta da bude obavešten.\nTakođe smo želeli da predupredimo scenario Ministarstva zdravlja u kome bi za sve eventualne posledice snosio odgovornost izabrani lekar. Takođe želimo da ukažemo na činjenicu da po proglašenju epidemije gripa, niko nije objavio pojačan stepen pripravnosti drugih zdravstvenih ustanova osim domova zdravlja, čiji lekari očigledno predstvaljaju POTROŠNU ROBU.\nPrema neformalnom istraživanju koje smo obavili među lekarima niko od kolega ne veruje da će Ministar zdravlja da primi pravu vakcinu,pa se zato svi doktori nude da ga lično vakcinišu kako bi bili sigurni da govori istinu.\nZnačajno je i to da se Draga Cvetić odmah javio da odbrani SVOG MINISTRA tako što je vršio pritisak na sve urednike i novinare da objave njegove čuvene papire o tome kako SLFS u Masarikovoj ne postoji.\nPriču o nepostojanju Masarikove i grupi ljudi sa isteklim mandatima, inače intenzivno razrađuje ovih dana pozivanjem predsednika beogradskih osnovnih organizacija, pozivajući ih da im to potanko objasni i dokumentuje svojom lažnom dokumentacijom, koju je takođe već plasirao svim direktorima zdravstvenih ustanova u Srbiji. Ove osnovne organizacije našao je na izvodima iz Hypo banke, gde je korišćen račun za potrebe centrale u Masarikovoj, a koji je Cveki oteo uz saradnju sa Ministarstvom za rad i čuvenom Pegom iz DZ Rakovica.\nVrlo je indikativno to da je naš Ministar vidno uznemiren našim saopšenjem, pa ne može da odoli da spominje podele SLFS u javnosti. Samo neka nastavi da se meša u naše unutrašnje stvari i to će vrlo brzo dovesti do razotkrivanja cele afere!\nČlanak prenet sa web site-a www.silefar.com\n← Podrška štrajku advokata\nProf dr sc med.Milutin Nenadović →


Vladika Grigorije: "Sinod može da deli ordenje kako hoće ALI..." - Radio Goraždevac\nVladika Grigorije: „Sinod može da deli ordenje kako hoće ALI…“\nUpitan da prokomentariše spekulacije da će Sinod na večerašnjoj svečanosti u Sava Centru dodeliti najveće crkveno priznanje Aleksandru Vučići, Episkop diseldorfsko-nemački Grigorije samo je kratko odgovorio:\n„De jure – orden Svetog Save Sinod može da dodeli kome hoće, ali orden Svetog Save de fakto pripada Milu Lomparu i Matiji Bećkoviću“ – rekao je Vladika Grigorije.\nMeđu onima koji su zbog dodele najviđeg crkvenog odlikovanja predsedniku Srbije izrazili nezadovoljstvo nalaze se i književnik Milo Lompar i akademik Matija Bećković koji su otkazali, sa strane organizatora najavljeno učešće u proslavi osam vekova Autokefalnosti SPC. Naime, oni su zbog činjenice da će Sinod SPC upravo na ovoj proslavi dodeliti orden Svetog Save prvog stepena predsedniku Srbije – neposredno pred samu proslavu otkazali svoje učešće.\nOdluka Sinoda da dodeli orden Svetog Save predsedniku Srbije Aleksandru Vučiću dodatno je produbila podele u najznačajnijem Crkvenom Telu ali i među najumnijim i najuglednijim Srbima današnjice.\nMeđu prvima koji je reagovao na vest da će Sinod SPC na proslavi 800 godina Autokefalnosti SPC dodeliti orden predsedniku Vučiću bio je Mitropolit crnogorsko-primorski Amfilohije. On je rekao da se ne slaže sa odlukom Sinoda Srpske pravoslavne crkve da orden Svetog Save dodeli predsedniku Srbije Aleksandru Vučiću i naglasio da se veliki broj arhijereja ne slaže sa tom odlukom:\n„Što se mene lično tiče, a verujem i jedan dobar deo naših arhijereja nije time zadovoljan, nije bila ovo prilika za tako nešto. Ovde je prisutno bilo i ostalo ono što objedinjuje i sjedinjuje i Crkvu i narod. Gospodin Vučić je predsednik, naravno privremeni, kao i svi predsednici Srbije i to je za poštovanje za one koji su ga izabrali”, rekao je Amfilohije za Radio Goraždevac.\nDanas se istim povodom iz Pećke Patrijaršije oglasio i umirovljeni Episkop zahumsko-hercegovački Atanasije (Jevtić) istakavši da se on, kao i većina drugih episkopa protivi dodeli Ordena Svetog Save predsedniku Srbije Aleksandru Vučiću.\n„Veliki broj episkopa, može se slobodno reći većina, je protiv toga da se predsedniku Srbije Aleksandru Vučiću dodeli Orden Svetog Save“, izjavio je on na svečanosti u Pećkoj patrijaršiji.\nJavnost u Srbiji poslednjih dana okupirale su vesti o podelama i sukobima unutar Svetog arhijerejskog Sabora SPC.


Nurković: Ne spašavamo Montenegro airlines, već ulažemo u razvoj CG | Aktuelno\nNurković: Ne spašavamo Montenegro airlines, već ulažemo u razvoj CG\nOn je saopštio da su sve pretpostavke da MA neće raditi sa gubicima ubuduće, jer ne bi ulagali i konsolidovali preduzeće da su došli do zaključka da će se nastaviti s gubicima\nMinistar saobraćaja i pomorstva Osman Nurković saopštio je danas da ulaganje u Montenegroerlajns nije ulaganje u spašavanje tog preduzeća, već ulaganje u budući razvoj Crne Gore.\nGovoreći o eventualnim smetanjama sa Evropskom komisijom zbog novog ulaganja u MA, Nurković je rekao da je predstavnika EK informisao da ovo nije ulaganje u MA, već ulaganje u državu.\n“Direktne i indirektne štete bi se desile ako ne dođe do konsolidacije preduzeća i ako ne dođe do planiranog razvoja. Pokušaćemo na činjenicama da dokažemo da nije ulaganje u spašavanje preduzeća već ulaganje u budući razvoj Crne Gore”, rekao je Nurković na pres konferenciji u Vladi Crne Gore.\nOn je saopštio da su sve pretpostavke da MA neće raditi sa gubicima ubuduće, jer ne bi ulagali i konsolidovali preduzeće da su došli do zaključka da će se nastaviti s gubicima.\nAko bi se desio stečaj, Nurković kaže da bi dva aviona MA bila oduzeta, a postojala bi opasnost i od tužbe.\nNijesmo odlučili ni brzo, ni lako\nNurković je rekao da Vlada nije dozvolila da dođe do stečaja ili eventualnog gašenja MA.\n“Bavili smo se ozbiljno posljedicama od eventualnog gašenja i benefita od rada kompanije. Sve kalkulacije pokazuju da bi gašenje imalo dalekosežne posljedice. Najveći teret su dubioze u posljednjih 20 godina, koje preduzeće ne može samo da riješi, zbog čega je bila potrebna ovakva odluka”, pojasnio je Nurković.\nNa ovaj potez se, kako je rekao, nijesu odlučili ni brzo, ni lako.\n“Uputićemo parlamentu predlog, potrebno je da podijelimo odgovornost, jer je lakše kritikovati sa distance. Uprkos činjenici da sam više puta bio kritikovan, izražavam zadovoljstvo što smo sačuvali MA”, istakao je Nurković.\nOn je saopštio podatak da će MA, do kraja ove godine, a od počev od 1.1.2017, imati 1.870.000 prevezenih putnika, što je, kako je rekao, tri puta više nego stanovnika Crne Gore.\n“MA je do danas isplatio 15,15 miliona eura neto zarada radnicima, porezi i doprinosi 3.3 miliona eura. Indirektan doprinos MA turističkoj privredi je veći od 150 miliona eura godišnje. Ukupan direktan ili indirektan doprinos MA crnogorskoh privredi između 150 i 200 miliona eura godišnje, odnosno za period od 2017. do 2019. više od pola milijarde eura”, kazao je Nurković.\nSačuvali smo, kaže, slotove koje bi izgubili da je došlo do gašenja kompanije.\n“Nije utemeljena priča o zadržavanju istih ako bi bilo formirano novo preduzeće. Sačuvali smo oko 400 radnih mjesta, od kojih je 2/3 pilota i tehničkog osoblja u čije je država uložila velika sredstva”, rekao je Nurković.\nMinistar kaže da sredstva koja će se uplatiti Aerodromima Crne Gore, u iznosu od 32 miliona eura, biti vraćena u budžet države kroz raspodjelu dobiti nakon završnog računa po odluci odbora direktora.\n“Nema mjesta za notorne neistine, neznanje ili bolesne tendencije”, istakao je ministar Nurković.\nBanjević: Radićemo na optimizaciji radnih mjesta\nIzvršni direktor MA Živko Banjević najavio je da će kompanija raditi na optimizaciji broja zaposlenih, te usklađivanju zarada u kompletnoj kompaniji.\n“MA će nabaviti avione Emraer 195 sa 116 do 118 sjedišta. Najveći problem MA je sezonalnost. Mi moramo da se držimo principa funkcionisanja regionalnog avioprevoznika i da imamo regionalne vazduhoplove”, rekao je Banjević.\nPojašnjava i da cifra od 155 miliona nije jednokratno ulaganje 1. januara 2020. godine ili nešto kasnije.\nGovoreći o ukupnim doprinosima MA u protekle tri sezone, on je, prema riječima Banjevića, bio veći od pola milijarde eura.\n“Ove godine smo do dana današnjeg prevezli oko 626 hiljada putnika. Povećli smo broj prevezenih putnika u odnosu na lani, a prihodovaćemo više od 70 miliona eura. MA će od 2020. pa narednih tri godine prevoziti između 700 i 750 hiljada putnika”, rekao je Banjević.\nPrvi čovjek MA kaže da je nijesu tačne tvrdnje da je MA: “Da li može neko da bude da skup, ko na tržištu od 2,5 miliona putnika dovede između 1/4 i 1/3? Ne. To su podaci koje plasira konkurencija i koji se plasiraju kroz određene medije u Crnoj Gori”.\n“Putnik MA za cijenu karte koju plati dobije sve što treba da dobije, dobijedo 3 kg prtljaga koje treba da unese, dobije ketering i sleti na glavni aerodrom. Low cost putnik na osnovnu cijenu karte koju kupi plaća dodatno prtljag, dodatno sve usluge i na kraju ćete u većini slučajeva završiti na aerodromu koji je dva, tri sata udaljen od matične destinacije”, kazao je Banjević.\nEKONOMIJA Aktuelno - 10.04.2021-09:03\nVlada će u ovoj godini potpisati kreditne aranžmane ili će oni postati efektivni u iznosu do 123,6 miliona eura, navodi se u predlogu ovogodišnjeg...\nPOLITIKA Aktuelno - 09.04.2021-19:26\nNekadašnji privremeni ministar Uprave policije Goran Danilović manipuliše i obmanjuje crnogorske građane u euforiji oslobodioca, krilaticom Sloga biće poraz vragu, poručuje savjetnik predsjednika države...


Home 3 masaže maderoterapija + 3 masaže ventuzama + 2 kavitacije!\n3.900 rsd 7.800rsd\nSvaka od nas želi lepo i zategnuto telo, a taj uporni celulit uporno staje na put našim željama. Zato je mojkupon.rs u saradnji sa studijom za masažu i negu tela Magic Hands rešio da ispuni Vaše želje pomoću anticelulit masaže. Anticelulit Paket podrazumeva 3 masaže u kombinaciji (maderoterapija + masaža ventuzama) + 2 tretmana kavitacije.\nMadereoterapija se preporučuje svima koji žele da se oslobode celulita na nogama i bedrima, a koji od svih anticelulitnih tehnika najviše veruju masažama. Maderoterapijom se, za razliku od klasične anticelulit masaže, mnogo lakše i brže postižu rezultati. Terapeuti koji su imali priliku da primenjuju i je jednu i drugu metodu, kažu da je očekivani učinak masaže oklagijama, makar duplo bolji od uobičajene anticelulit masaže!\nUkoliko ne možete sami, evo zajedno ćemo reći glasnije “zbogom celulitu”! Dođite i uverite se u kvalitet, prijatan ambijent i ljubazno osoblje!\nPonuda obuhvata: Anticelulit paket od 3 masaže u konbinaciji ( maderoterapija + ventuze ) + 2 tretmana kavitacije\nSa priloženim kuponom iznos od 3900rsd plaćate na licu mesta našem partneru\nKupon možete iskoristiti odmah nakon preuzimanja a najkasnije do 08.12.2019.\n3500 RSD 22.11.2019\nTretman za mršavljenje - 5 elektrolipoliza u tajanju od 50 minuta!


Objavljeno 27.12.2016 09:26\nPrijateljska utakmica prvaka BiH i Hrvatske 18. januara u Mostaru\nAktuelni fudbalski prvaci Bosne i Hercegovine i Hrvatske, Zrinjski i Dinamo iz Zagreba, odigrat će prijateljsku utakmicu 18. januara na stadionu ”Pod Bijelim brijegom” u Mostaru.\nObjavljeno 27.12.2016 08:56\nMegaprojekti u Turskoj: U 26 gradova ukupno 30 novih fudbalskih stadiona\nObjavljeno 23.12.2016 13:10\nDvije od tri velike zvijezde Barcelone Luis Suarez i Nymar produžili su ugovor s klubom. Brazilski as je u oktobru produžio saradnju s Barcom do ljeta 2021. godine, a javno je izrazio nadu da će uskoro isto učiniti i Lionel Messi, treća i najveća zvijezda katalonskog diva.\nObjavljeno 23.12.2016 13:06\nU Istanbulu organizovana Utakmica u čast šehida\nPredsjednik Republike Turske Recep Tayyip Erdogan je izjavio kako terorističke organizacije nastoje ubiti svakoga ko im se ispriječi na putu.\nObjavljeno 22.12.2016 12:28\nIvica Osim počasni predsjednik N/FS BIH\nIzborna skupština Nogometnog/Fudbalskog saveza BiH (N/FS BiH) počela je zasjedanje u hotelu “Terme“ u sarajevskom naselju Ilidža. Na sjednici je prisutno svih 60 delegata (40 iz FBiH i 20 iz RS).\nObjavljeno 22.12.2016 12:06\nFudbalska reprezentacija Bosne i Hercegovine 2016. godinu završila je na 27. mjestu FIFA rang liste sa 825 bodova, podaci su jutrošnjeg posljednjeg ovogodišnjeg rangiranja.\nObjavljeno 22.12.2016 11:45\nOgnjen Vranješ karijeru nastavlja u atinskom AEK-\nOgnjen Vranješ, fudbalski reprezentativac Bosne i Hercegovine karijeru će nastaviti u AEK-u iz Atine.\nObjavljeno 20.12.2016 09:31\nValentin Ilievski novi predsjednik Skupštine FK Sarajevo\nNa vanrednoj sjednici Skupštine FK Sarajevo je za predsjednika Skupštine izabran Valentin Ilievski, javlja Anadolu Agency (AA).\nObjavljeno 20.12.2016 09:20\nPredsjednik UEFA-e danas u Hrvatskoj: Čeferin sa Šukerom o pomoći malim savezima\nAleksander Čeferin, predsjednik Evropske fudbalske asocijacije (UEFA) boravit će danas u Hrvatskoj, gdje će obaviti prvu zvaničnu posjetu nekoj od zemalja od kada je imenovan na čelnu funkciju u kontinentalnoj organizaciji.\nObjavljeno 19.12.2016 09:15\nU finalu Svjetskog klupskog prvenstva odigranog u Japanu, Real Madrid je, nakon produžetaka, savladao japanski klub Kashimu rezultatom 4:2.


Kapiten reprezentacije Srbije u Veprovima - Ritam Grada - vesti Kragujevac\nPočetna Sport Kapiten reprezentacije Srbije u Veprovima\nKapiten reprezentacije Srbije u Veprovima\nJedan od najboljih srpskih reprezentativaca, Strahinja Stepović, novo je u nizu pojačanja aktuelnih šampiona Srbije, Kragujevac Wild Boarsa, za predstojeću sezonu.\nIako tek dvadesetčetvorogodišnjak, ovaj hvatač iza sebe ima ogromno internacionalno iskustvo, u ligama Nemačke, Švedske i Turske, u kojima je proveo četiri veoma uspešne sezone. U prilog tome govore priznanja za najboljeg igrača napada u oba tima iz švedske elite, Örebro Black Knights-ima i Uppsala 86ers-ima. Za ekipu iz Upsale je čak postigao 15 tačdaunova hvatanjem u sezoni 2015, što je bilo najbolje ostvarenje u celoj Švedskoj ligi. Neuhvatljiv je bio i prošle godine u dresu turskih Koč Remsa, sa kojima je pored titule u domaćem prvenstvu stigao i do „fajnal-fora“ Lige šampiona.\n– Već par godina priželjkujem da se vratim da odigram sezonu u Srbiji. Sviđa mi se koliko je fudbal ovde napredovao i drago mi je da mi se ukazala prilika. Pregovarao sam sa par timova, nisam uspeo da se dogovorim, a zatim sam stupio u kontakt sa Džošom Hepnerom mojim bivšim trenerom iz Kraljevskih kruna i velikim prijateljem i sa njim otpočeo pregovore. Odlučio sam se za Veprove jer su godinama unazad jedan od najboljih timova u Srbiji i bili su spremni da ponude ono što meni treba – istakao je Stepović.\nPored dobrih igara na klupskoj sceni, postao je i jedan od najboljih igrača reprezentacije Srbije. Debi u dresu sa državnim grbom imao je 2015. godine, kada je bio najzaslužniji za pobedu u prijateljskom susretu sa Italijom (34:31), a potom je odličan bio i u meču baraža sa Mađarima (56:0). Mnogi u njegovom izostanku zbog zdravstvenih razloga sa prošlogodišnjeg B Prvenstva Evrope u Italiji vide i jedan od ključnih razloga za poraz u finalu od domaće selekcije (17:14). Upravo iz reprezentativnih okupljanja juniorskog i seniorskog tima poznaje većinu novih saigrača.\n– Poznajem dosta momaka iz Veprova, što iz reprezentacije, što iz mlađih selekcija dok smo igrali jedni protiv drugih i siguran sam da ću se odlično uklopiti. Očekujem duplu krunu i verujem da ekipa to može da postigne – smatra Stepović.\nNekadašnji učesnik kampa Tima sveta dodao je da Srbija po kvalitetu ne zaostaje za ligama u kojima je igrao, ali da je glavna razlika u finansijama i infrastrukturi.\n– U suštini, veoma je sličan nivo fudbala, nista veći kvalitet nego ovde. Kada bi se samo malo više ulagalo u fudbal kao u Nemačkoj i Švedskoj, ko zna gde bi ovom sportu u Srbiji bio kraj – zaključio je Stepović.\nSportski direktor Veprova, Mirko Ćirić, istakao je da je jako zadovoljan obavljenim poslom u dosadašnjem delu predsezone.\n– Posle par inostranih pojačanja, koja će se uskoro priključiti ekipi, veoma sam zadovoljan i potpisivanjem sa jednim od najboljih domaćih igrača, Strahinjom Stepovićem. Ovo mi je posebno drago, jer mislim da je Strahinja sjajan momak i sportista, i veliko mi je zadovoljstvo da možemo da okupimo naše najbolje igrače u našoj ligi i time podignemo kvalitet fudbala u Srbiji. Očekujemo da Strahinja izraste u jednog od lidera tima ove sezone, a možda i u godinama koje dolaze – rekao je Ćirić.\nPrethodni članakZa tri nedelje u porodilištu umrle dve porodilje\nSledeći članakNešto bolje stanje kolovoza, sedam linija i dalje skraćeno


Početna Izjave Istinitost Er Srbija ne prima pomoć Vlade Srbije od februara 2016. godine\nSiniša Mali Predsednik Nadzornog odbora Er Srbije Siniša Mali Siniša Mali\nPredsednik Nadzornog odbora Er Srbije Siniša Mali o državnoj pomoći „nacionalnom avio-prevozniku“\n„Mislim, (od) februara prošle godine, čak mislim februara pretprošle godine, mi nemamo nikakvu pomoć Vlade republike Srbije. Er Srbija, kažem, posluje na tržištu.“\nTanjug, 28. jul 2017. godine\nPitanje novinara se nije čulo, ali iz odgovora Siniše Malog ono može da se rekonstruiše: gradonačelnik Beograda, ovde u ulozi predsednika Nadzornog odbora Er Srbije, upitan je o državnoj pomoći koju Vlada Srbije pruža Er Srbiji. A Siniša Mali je onda ustvrdio da Vlada od februara 2016. (a možda čak i februara 2015) ne daje nikakvu pomoć domaćem avio-prevozniku, i da on tržišno posluje.\nPre nego što pogledamo brojke iz finansijskih izveštaja važno je da se podsetimo da se ugovorom Etihad obavezao da zajedničku kompaniju finansira sa „do sto miliona dolara“, a da čak ni to ne budu (samo) investicije, već u tih 100 miliona ulazi i kredit koji posle Er Srbija mora da vraća Etihadu.\nS obzirom da je odnos vlasništva u Er Srbiji 51:49, dakle, praktično Etihad i Vlada Srbije dele kompaniju „pola-pola“, trebalo bi i da su ulaganja u zajednički poduhvat približno ista. Uostalom, Siniša Mali je više puta to govorio: „Na početku je Etihad bio taj koji je finansirao, dogovor je bio da kao strateški partneri finansiramo pola-pola: Etihadovo ulaganje je 100 miliona dolara i želja nam je bila da u roku od tri godine stabilizujemo kompaniju da može biti samoodrživa.“ (Intervju portalu Tango Six, mart 2016)\nDakle, sa onih „do 100 miliona dolara“, i sa idejom da država i Etihad treba isto da ulože, pogledajmo šta kažu brojke iz zvaničnih finansijskih izveštaja od 2014, što je prva „cela“ godina Etihadovog učešća u projektu „Er Srbija“, pa zaključno sa izveštajem iz 2016. godine.\nU 2014. godini država je Er Srbiji dala 69,32 miliona evra. Iste godine, Vlada Srbije je „naterala“ Aerodrom Nikola Tesla (u kome je ona većinski vlasnik, sa oko 83 odsto akcija) da Er Srbiji oprosti dug u iznosu od 16,79 miliona evra. Ovde treba napomenuti da jedan deo akcija Aerodroma imaju i građani Srbije, kojima je tako – a da nisu pitani – smanjena visina dividende koja ide iz dobiti Aerodroma.\nPotom, u narednoj fiskalnoj godini, država je subvencionisala Er Srbiju sa još 48,68 miliona evra, i naterala Aerodrom da se odrekne još 19,26 miliona evra – dug koji je Er Srbija napravila prema Aerodromu, i bila oslobođena od plaćanja.\nFoto: Fonet, Action Global Communitation\nAko sada napravimo „međuračun“ za 2014. i 2015, država je direktno upumpala u zajedničku firmu 118 miliona evra, i oštetila poslovanje Aerodroma za još 36 miliona evra – ukupno 154 miliona. Prema tome, već je u 2015. država daleko prebacila onih „do 100 miliona dolara“ koje Etihad po ugovoru treba da unese u kompaniju – što bi bilo sasvim u redu, da se u proporcionalnom iznosu promenio odnos u vlasništvu u korist države Srbije. Ali – nije, ostao je i dalje na onih 51:49.\nI Siniša Mali je u izjavama i intervjuima ponavljao da to što u finansijskim izveštajima piše da je subvencija, da je to zapravo investicija države u restrukturiranje zajedničke kompanije. Neka bude i da je tako – ali to može da važi samo do onih „do 100 miliona dolara“. Sve preko toga ne može da bude ništa drugo nego državna pomoć, odnosno subvencija Er Srbiji – i to bez ikakve koristi po državu, s obzirom da se njeno učešće u vlasništvu ne menja.\nKrajnje uprošćeno – uđete vi i vaš ortak u biznis sa po 100 dinara, uz vlasništvo pola-pola. Sledeće godine vi uložite još 100, vaš ortak ništa, a udeo vlasništva u firmi se ne promeni. Ne biva, kada je reč o racionalnom, tržišnom razmišljanju. No, u ovom slučaju biva.\nNa ovih 154 miliona u 2014. i 2015, država poklanja još 40,1 milion u 2016. godini, čime se Siniša Mali – ako do sada nije – definitivno kvalifikuje za ocenu „kratke noge“, kada je reč o tvrdnji da Er Srbija nema nikakvu pomoć države od februara 2016. (2015) godine. Štaviše, Mali bez problema dobija istu ocenu i za tvrdnju da kompanija posluje na tržištu. Naime, za prethodne tri godine, Er Srbija je samo kroz direktno subvencionisanje i oslobađanje dugova Aerodromu dobila 194 miliona evra državne pomoći, a za te tri godine ukupna neto „dobit“ kompanije iznosila je 7,4 miliona evra. Sasvim je jasno da bi takva kompanija u bilo kom tržišnom obliku poslovanja odavno propala.\nŠto je najgore, sva je prilika da se državna pomoć Er Srbiji nastavlja, iako je 31. decembra 2016. istekao rok za restrukturiranje firme, tokom koje je predviđena državna pomoć za oporavak. Prema finansijskom izveštaju, poslednjeg dana 2016. godine Er Srbija je na računima komercijalnih banaka u zemlji imala 79,2 miliona dolara oročene štednje do juna 2017, uz mogućnost prevremenog razročenja.\nDakle, kompanija je 31. decembra raspolagala sa 79,2 miliona dolara u kešu, a država je onda 9. januara 2017. dala Er Srbiji kredit Fonda za razvoj od 14 miliona evra, na 18 meseci, sa kamatom od 3,5 odsto. Čak bi i ovo moglo da se smatra državnom pomoći, ako se uzme u obzir da je Er Srbija u 2015. i 2016. od drugog suvlasnika, Etihada, dobila kredit od 117,5 miliona dolara po dvostruko većoj kamatnoj stopi.\nTakođe, finansijski izveštaj za 2016. pokazuje da će restrukturiranje firme potrajati duže od predviđenog, te da je u pripremi „revidirani plan restrukturiranja za period nakon 2016. godine“, i da se o tome razgovara sa državnim institucijama.\nDakle, čekamo da vidimo koliko će iznositi državna pomoć za 2017. godinu kompaniji koja, kako reče predsednik njenog Nadzornog odbora, od februara 2016, a možda čak i od februara 2015, nema nikakvu pomoć Vlade republike Srbije. Kako li bi sve izgledalo da je ima?\n(Naslovna fotografija: FoNet/Nenad Ðorđević)\nEr Srbijasubvencijedržavna pomoćEtihad


Serbian-Visions – Fabrika\nUdruženje građana Fabrika Petrovac na Mlavi, je u nedelju 25. novembra u Hotelu Radison Blu u Beogradu, na miltikongresu Serbian Visions, u organizaciji Privredne komore Srbije i Nemačke, predstavila svoj rad.\nTema multimedijalne prezentacije i panela je bila “Rok kultura, lokalna vizura”.\n“Prijavili smo se na multikongres ove godine na nagovor našeg prijatelja Zorana Radosavljevića, koji je ranijih godina bio učesnik, sa svojim udruženjem.\nNa kraju smo uspeli da prođemo konkurs i dobijmo izuzetnu priliku da pokažemo šta to radi Fabrika, na koje se to načine borimo da održimo i podržimo sve što se tiče kulture u našem gradu, da podstaknemo ljude na solidarnost i volonterski aktivizam, nateramo lokalnu zajednicu da aktivno učestvuje u kreiranju sadržaja za pre svega mlade i decu.\nČak smo i mi, kada smo napokon stavili na papir sve projekte koje smo realizovali ili bili partneri i saradnici za ove tri godine, shvatili da je to pozamašna cifra, i da razumno, ima veliki značaj za ovo naše lepo mesto” izjavio je Marko Veljković – Predsednik udruženja.\nU drugom delu panela predstavljen je festival Rokerijada, kao najveći projekat i najavljena Rokerijada za sledeću godinu.\n“Ovo je za nas jedno veoma korisno iskustvo. Nakon diskusije sa publikom dobili smo nove ideje kako da u budućem delovanju proširimo spektar aktivnosti, i da ono na čemu smo najviše fokusirani, a to je rok kultura, poguramo još koji korak napred” rekao je Milan Jenić osnivač Fabrike.


Vesti online / Vesti / Svet / Amerika pravi strategiju "trojanskog konja" protiv Rusije i Kine\nAmerika pravi strategiju "trojanskog konja" protiv Rusije i Kine\nPentagon pravi novu strategiju vođenja borbe protiv Rusije i Kine, čija glavna karakteristika je u „tajnom ulasku“ u dubinu teritorije protivnika, izjavio je načelnik štaba Ratnog vazduhoplovstva SAD Dejvid Goldfajn, govoreći na Brukinskom istraživačkom institutu u Vašingtonu, piše Telepolis.\nPo rečima američkog generala, izrada nove strategije je odgovor na „pretnju“ od strane Rusije i Kine, dok će čitav proces izrade trajati oko godinu dana, pri čemu će troškovi iznositi oko 135 milijardi dolara.\nGoldfajn je ispričao i da će u novoj strategiji biti uvršteni svi rodovi američke vojske, dok će glavnu ulogu igrati lovac F-35 koji će biti neka vrsta koordinacionog štaba za ofanzivu.\nAmerički admiral je izjavio da je ideja nove strategije da nanosi udar po slabim mestima protivnika, izbegavajući sukobe sa jačim stranama.\n- To je fundamentalna promena, kako u kulturnom, tako i u tehničkom planu - rekao je Goldfajn, naglasivši da će nova strategija dati američkoj vojsci "asimetričnu prednost" pred protivnicima.\nList naglašava da nova američka strategija podseća na taktiku „trojanskog konja“, ali ostaje zagonetka kako će SAD realizovati tu koncepciju uzimajući u obzir da Rusija i Kina poseduju savremeno naoružanje koje može uspešno da se nosi sa američkim.


Oko 95.000 preduzetnika paušalaca dobilo je rešenja o iznosu obaveze za poreze i doprinose za 2020, koja su im dostavljena u poresko sanduče preko aplikacije ePorezi\nKonferencija o modernizaciji sistema paušalnog oporezivanja, u organizaciji Vlade Srbije, NALED-a i USAID-a, održana je danas u Laboratoriji dijaloga i tom prilikom je rečeno da je rešenje preuzelo već 24.000 paušalaca. Oko 95.000 preduzetnika paušalaca dobilo je rešenja o iznosu obaveze za poreze i doprinose za 2020, koja su im dostavljena u poresko sanduče preko aplikacije ePorezi.\nZajedno sa poreskim rešenjem, u sanduče im je stigao i primer popunjenih uplatnica, a rok za izmirenje obaveze za januar ističe 15. februara. Prvi korak za one koji još nisu preuzeli rešenja, jeste instalacija aplikacije sa sajta Poreske uprave i pribavljanje kvalifikovanog elektronskog sertifikata. Rešenje u ime preduzetnika može da preuzme knjigovođa ili druga osoba sa sertifikatom koju ovlaste putem PEP obrasca koji će predati u nekoj od filijala PU.\n- Ovo je bez sumnje jedna od najvažnijih reformi koje smo sproveli u poslednjih nekoliko godina u smislu kreiranja povoljnog ambijenta za poslovanje. Napravili smo sistem koji je u potpunosti predvidiv, transparentan i objektivan. Reforma unapređuje uslove za poslovanje, pomaže nam da se borimo protiv korupcije i sive ekonomije. Uvodimo efikasnost i jednostavnost u poslovanju. Samo ovo će privredi u Srbiji uštedeti stotine hiljada evra godišnje – rekla je predsednica Vlade Srbije Ana Brnabić.\nDirektorka Poreske uprave Dragana Marković istakla je da je donošenje rešenja za preduzetnike paušalce u elektronskom obliku nastavak unapređenja elektronskih servisa Poreske uprave. Uvođenjem novog sistema paušalnog oporezivanja znatno je pojednostavljena procedura i uneta dodatna vrednost u odnos između Poreske uprave i poreskih obveznika.\nPredsednik Nadzornog odbora NALED-a i direktor PwC Srbija Vladislav Cvetković ukazao je na inovativnost novog sistema jer se sve obavlja elektronski i nema više izrade i dostavljanja rešenja na papiru i mogućih kašnjenja. Prvi put je uvedena objektivna formula za obračun poreza i paušalci na portalu www.jpd.rs, mogu na indikativnom kalkulatoru, koji je razvio NALED u saradnji sa Poreskom upravom, da izračunaju poreske obaveze za četiri godine unapred. Ograničen je i mogući rast poreza na najviše 10% godišnje do 2023.\nAutomatizacija paušalnog oporezivanja podržana je u okviru Projekta javno-privatnog dijaloga za razvoj koji finansira Američka agencija za međunarodni razvoj (USAID), a sprovodi NALED i Republički sekretarijat za javne politike.\nUz smanjenje poreza za početnike u biznisu, mlađe od 30 i starije od 55, kao i za porodilje, trudnice, lica sa invaliditetom i stare zanate, reforma predviđa i manje birokratije pri registraciji. Novoosnovani paušalci neće morati da podnose poresku prijavu i zahtev za paušalno oporezivanje, a poresko rešenje dobiće u roku od 48 sati.


Energetsko osvajanje Drine\n29 Feb 2012 - politika\nSaradnja Srbije i Republike Srpske u oblasti energetike traje već odavno, a formalno je ozvaničena 18. marta prošle godine, kada su njihove vlade potpisale Memorandum o razumevanju u oblasti energetike. Govoreći o ovom aktu, ministar industrije, energetike i rudarstva RS dr Željko Kovačević je za „Politiku” rekao da su njim definisani pravci saradnje.\n„U prvom planu su istraživanja i realizacija projekata na reci Drini, rešavanje interkonektivnih veza u cilju obezbeđenja sigurnog prenosa električne energije, rešavanje otvorenih pitanja i pojačavanje poslovno-tehničke saradnje”, kazao je Kovačević.\nKao prioritet, on je naveo saradnju na realizaciji projekata na srednjem toku Drine. „Hidroenergetski sistem ’Srednja Drina’ obuhvata izgradnju tri hidroelektrane (HE) – Rogačica, Tegare i Dubravica. Prema procenama u njih će se uložiti oko 900 miliona evra. Važno je istaći da Italija i Srbija već imaju ugovorenu saradnju na ovim projektima, odnosno potpisan sporazum između ’Elektroprivrede Srbije’ i kompanije ’Seći’. Elektroprivrede RS i Srbije potpisale su sporazum o saradnji na realizaciji projekta ’Srednja Drina’, a ako se ovaj projekat bude realizovao sa Italijom, moći će se koristiti podsticajne mere”, istakao je naš sagovornik.\n„Imajući u vidu sve navedeno, kao i činjenicu da su HE na srednjem toku reke Drine, u delu gde je ista granica sa Srbijom i neophodna raspodela hidropotencijala, vlada RS se opredelila da projekte na srednjem toku Drine uradi sa Srbijom. Sada se traže modaliteti saradnje u koje bi se uključila i RS na obostrano zadovoljstvo”, kazao je Željko Kovačević.\nOsvrćući se na osporavanja iz Federacije BiH – da RS i Srbija ne mogu da grade HE na Drini bez odobrenja zajedničkih organa BiH. „Ovo su čiste besmislice, jer sva imovina na teritoriji entiteta je, prema Dejtonskom sporazumu, njegovo vlasništvo. Osim toga, koncesije su u isključivoj nadležnosti entiteta”, poručio je ministar Kovačević.\nGovoreći o isporuci struje u specifičnim situacijama, Kovačević je rekao da „Elektroprivreda RS” svake godine potpisuje Ugovor o poslovno-tehničkoj saradnji sa „Elektroprivredom Srbije”.\n„Ugovorom se regulišu pitanja od zajedničkog interesa – međusobne isporuke električne energije radi snabdevanja kupaca na distributivnom nivou u pograničnim područjima, međusobne isporuke električne energije radi optimalnog korišćenja hidroenergetskog potencijala HE ’Višegrad’ i ’Bajina Bašta’, obračun, fakturisanje i način plaćanja isporuka električne energije.Ovim ugovorom se ne regulišu isporuke električne energije u havarijskim situacijama, već se kad nastanu takve neprilike u direktnom kontaktu ugovaraju vrednosti – snaga, energija i cena energije. Dosadašnja saradnja elektroprivreda Srbije i Republike Srpske je bila dobra i uspešna”, objasnio je Željko Kovačević.\nGovoreći o značaju energetike, ministar Kovačević je rekao da je „zemlja bez energetike, kao čovek bez vazduha”, odnosno osuđena na propast ili umiranje. Zbog toga je, dodao je on, RS uključena u izradu regionalne strategije razvoja energetike koju sprovodi Sekretarijat energetske zajednice u Beču.\n„Najznačajnija ulaganja – 700 miliona evra – biće u treći blok Termoelektrane ’Ugljevik’, a partner nam je ’Komsari enerdži’. U termoelektranu ’Stanari’, kompanije EFT i ’Donfang elektrik korporejšn’ iz Kine, uložiće 400 miliona evra.Uprkos protivljenju gradonačelnika Foče Zdravka Krsmanovića, u gornjem toku Drine sagradićemo HE ’Buk bijela’. Na reci Bosni biće napravljeno nekoliko HE u koje će norveška kompanija ’Tehnor enerdži’ investirati 280 miliona evra. Planirano je da u energetiku do 2030. godine sa inostranim partnerima uloži 11,5 milijardi maraka ili 5,88 milijardi evra”, naveo je Željko Kovačević.


Stranci traže od Bakira da ostavi Srpsku na miru | BL Portal\n26. Januara 2019. 20:28\nPredsjednik SDA Bakir Izetbegović nalazi se pod snažnim pritiskom Zapada da odustane od najavljenog osporavanja imena Republike Srpske pred Ustavnim sudom BiH.\nNa inicijativu Ambasade Rusije u BiH, u utorak će u Sarajevu biti održana vanredna sjednica Upravnog odbora Savjeta za provođenje mira PIK. Nakon dugo vremena se desilo da su strane diplomate čak i javno kritikovale potez SDA. Nakon što je visoki predstavnik Valentin Incko saopštio da je najava inicijative za osporavanje naziva Republike Srpske pred Ustavnim sudom BiH, usred rasprava o formiranju vlasti, „neodgovorna i kontraproduktivna“, slično su reagovali bivši američki ambasador u BiH Ričard Kauzlarič i nekadašnji visoki predstavnik u BiH Volfgang Petrič.\nPrvi je izjavio da bi se trebalo držati dejtonske formulacije BiH i da će mijenjanje mapa ili imena u sadašnjoj situaciji jedino kreirati nove probleme, dok je Petrič za N1 istakao: „Ne vidim da je ime problem“.\nKoliko su ovakva upozorenja naljutila vrh SDA vidi se iz njihovog saopštenja u kome OHR, OEBS i zemlje članice PIK optužuju za zamjenu teza i pozivaju ih da “prestanu da se povlače” pred Miloradom Dodikom.\nKako saznaje SrpskaInfo, Izetbegović se ovih dana nalazi i pod direktnim pritiskom pojedinih zapadnih ambasada u Sarajevu. Naši izvori tvrde da su dva razloga za to.\n– Jasno im je da je pred Ustavnim sudom BiH nemoguće osporiti ime Srpske, jer je ona navedena u Ustavu BiH. Drugo, svjesni su da bi Izetbegovićevo insistiranje na toj temi značilo možda najveću političku krizu u BiH, pa samim tim i blokadu rada svih institucija na nivou BiH. Pitanje je da li bi u tom slučaju uopšte bilo moguće obezbijediti opstanak BiH. To im ni u kom slučaju nije prihvatljivo u trenutku kada od BiH očekuju da nastavi integracije ka EU i NATO.\nZato je šef Delegacije BiH Lars-Gunar Vigemark juče poručio političarima da ne podižu tenzije, već da formiraju vlast u skladu sa izbornim rezultatima – tvrde sagovornici Srpskainfo.\nPrema riječima naših izora, u tom kontekstu treba posmatrati i konferenciju za novinare Izetbegovića kada je napravio „korak unazad“. Mada je samo dan prije toga toga u SDA bilo riječi da se apelacija Ustavnom sudu BiH pošaje hitno, Izetbegović je izjavio da političkom vrhu Republike Srpske navodno daje rok od šest mjeseci da „promijene odnos“ prema BiH, između redova obećavajući da će SDA u tom slučaju odustati od osporavanja imena Srpske.\n– Izetbegović je iz ladice izvukao apelaciju o osporavanju imena Republike Srpske, koja je napisana još u vrijeme njegovog oca Alije. To je samo jedna od desetak „zapaljivih“ apelacija protiv Srpske koje je Alija pisao zajedno sa Sulejmanom Tihićem, koji ga je naslijedio na čelu SDA. Tihić je 2005. podnio apelaciju Ustavnom sudu BiH za osporavanje imena Srpske, ali se, kao sada Bakir, našao pod snažnim pritiskom zapadnih partnera, te je na kraju povukao. Ovaj put se od Bakira očekuje da apelaciju uopšte ne podnese Ustavnom sudu BiH – zaključuje sagovornik Srpskainfo.\nDa SDA ima na umu nove apelacije potvrdio je juče i funkcioner te stranke Edin Ramić, koji je najavio nove inicijative „koje se vjerovatno neće svidjeti predstavnicima Srba u entitetu Republika Srpska“.


Ministar spoljnih poslova Elmar Mammadyarov održao je govor na sastanku Savjeta ministara vanjskih poslova iz zemalja članica Organizacije za demokratiju i ekonomski razvoj GUAM povodom 20. godišnjice uspostavljanja GUAM-a\nNapominjući da je Azerbejdžan, kao aktivna država članica GUAM-a, značajno doprinio razvoju organizacije i unapređenju saradnje između država članica, Elmar Mammadyarov dodao je, i kako je uspješna djelatnost u okviru organizacije uspostavljena na osnovu međusobnog povjerenja i podrške.\nNavodeći da je GUAM osnovan prije 20 godina u cilju promovisanja mira, sigurnosti i stabilnosti u regionu, kao i unapređenja ekonomskog razvoja i međusobne povezanosti među članicama, Elmar Mammadyarov je naglasio da GUAM pruža jedinstvenu regionalnu platformu za jačanje saradnje među državama članicama i njihovim partnerima.\nPovodom sukoba na teritorijama zemalja članica GUAM-a, Elmar Mammadyarov je naglasio da se ovi konflikti moraju rješavati na osnovu principa suvereniteta, teritorijalnog integriteta i nepovredivosti međunarodno priznatih granica država.\nImajući u vidu da strateški odnosi unutar GUAM-a promovišu jačanje ekonomskih partnerstava i razvoj saradnje u oblasti trgovine i transporta, Elmar Mammadyarov je dodao da će pruga Baku-Tbilisi-Kars povezivati zemlje unutar GUAM-a i šire. U tom smislu, ministar je skrenuo pažnju na važnost promocije GUAM transportnog koridora koji povezuje Evropu i Aziju.\nElmar Mammadyarov je naglasio da je Azerbejdžan zadovoljan saradnjom u različitim oblastima unutar GUAM-a i istakao značaj povećanja zajedničkih napora za razvoj ekonomsko-trgovinskih odnosa među državama članicama.\nMinistar je napomenuo da su u poslednjih 20 godina zemlje članice GUAM-a uspjele da uspostave blisku saradnju zasnovanu na partnerstvu i uzajamnom povjerenju, a jačanje povjerenja i solidarnosti učiniće rad Organizacije još uspješnijim.


Joe Biden-ov Sin Imenovan da vodi Ukrajinskog najvećeg proizvođača gasa | POKORENA PLANETA\nJoe Biden-ov Sin Imenovan da vodi Ukrajinskog najvećeg proizvođača gasa\nmaj 14, 2014 by pokorenaplaneta\tPostavite komentar\nGlobalna elita više ni ne skriva namere da razgrabe Ukrajinske prirodne resurse\nHunter Biden ,sin potpredsednika SAD Joe Biden-a , vodiće pravni tim Burisma Holdings , najvećeg proizvođača prirodnog gasa u Ukrajini .\nPrema The West Wire News, Burisma Holdings je značajan igrač u ukrajinskoj prirodnog gasa i naftnoj industriji . Oni poseduju licence koji pokrivaju Dnjepar – Donjeck , Karpatiske i Azov – Kuban basene i ima značajne rezerve i sposobnosti proizvodnje .\nHunter Biden je sposoban insajder sa vezama sa NED – National Endowment for Democracy, organizacijom koja radi ono što je CIA pre 25 godina radila tajno .\n“ Burisma patentirane inovacije i industrijsko liderstvo u oblasti prirodnog gasa znači da može da bude jak pokretač snažne privrede u Ukrajini . Kao novi član Upravnog odbora , ja verujem da će moja pomoć u savetovanju firme na pitanjima transparentnosti , korporativnog upravljanja i odgovornosti , međunarodnog širenja i drugih prioriteta doprinosa ekonomiji i koristi narodu Ukrajine „, Burisma Holdings internet stranica citira Biden-a.\nBiden je advokat sa insajderskim vezama sa finansijskom industrijom i vladom SAD. Pored mesta direktora U.S. Global Leadership Coalition i Centra za nacionalnu politiku , on sedi na mestu predsednika Savetodavnog odbora Nacionalnog demokratskog instituta (NDI) . NDI je projekat Nacionalne zadužbine za demokratiju (NED) , organizacije plaćene od strane poreskih obveznika koja radi to što je CIA radila pre 25 godina tajno – izjavio je jedan od njenih osnivača , Alan Weinstein.\nZa više informacija o ulozi NDI , NED, George soroš-a i Stejt departmenta o obaranju legalno izabrane vlade Ukrajine i ugradnju tekuće hunte koju je predvodi bankar Arseniy Yatsenyuk, pogledajte prethodni Nuland audio snimak (sa starijeg posta) o Stejt department ulozi u podrivanju Ukrajine i Wayne Madsen „kriza u Ukrajini : USAID Podrška za destabilizaciju Rusije“ .\nU martu J.P. Sottile pisao je o ekonomskim interesima velikih transnacionalnih korporacija za Ukrajinu. Pored korporativnog poljoprivrednog giganta Cargill i njegove kupovine UkrLandFarming , osmi – najveći svetski kultivator zemljišta i drugi najveći proizvođača jaja – Monsanto, izrazio je “ posvećenost Ukrajini “ i “ važnost stvaranja povoljnog ambijenta koji podstiče inovacije i podstiče kontinuirani razvoj poljoprivrede . “\nNapor da poboljša investicionu klimu za velike multinacionalne korporacije na ruskoj granici predvođene su SAD – Ukrajina fondacijom , neprofitne NVO organizacije finansirane delom od strane ExxonMobil , Coca-Cola i Raytheon.\nU aprilu Hunter-ov otac (Joe Biden) je otputovao u Ukrajinu da pokaže podršku za hunta vođenu i delom od strane fašista i ultranacionalista, vladu. “ Trenutno su u toku pretnje Ukrajinskom suverenitetu i teritorijalnom integritetu , a najefikasniji odgovor na to je da se svi Ukrajinci zajedno udruže „, izjavila je pre Biden-ove misije Obamina administracija .\nOsim standardnih retoričkih fraza oko demokratije i slobode , Biden-ov prioritet je bio obezbeđivanje odgovarajuće investicione klime u Ukrajini .\nThe Washington Post 21. aprila :\nZvaničnik SAD izjavio je da energetski konsalting tim SAD će putovati odavde u Slovačku i Mađarsku da rade na načinima okretanja toka nekih Ukrajinskih cevovoda koje sada snabdevaju Evropu . Na dugi rok ,izjavio je zvaničnik ,američka vlada će raditi sa Ukrajinom da pomogne vladi u Kiew-u da poveća proizvodnju domaćeg gasa.


REAGUJ!: Moć je van institucija | Autonomija\nREAGUJ!: Moć je van institucija\nProlongiranje formiranja vlasti: kakve nas posledice čekaju\nNi tri meseca nakon parlamentarnih i pokrajinskih izbora održanih u vreme pandemije virusa korona, Skupština Srbije nije konstituisana, a samim tim ni Vlada, iako je jasno da je Srpska napredna stranka dobila skoro više od dve trećine mandata u narednom Sazivu. Slična situacija je i u Vojvodini, s tim što je Skupština Vojvodine konstituisana, ali pokrajinske vlade još uvek nema.\nIako Zakon o izboru narodnih poslanika i Zakon o Vladi daju mogućnost da se produži ovaj proces, sagovornici nove epizode podkasta Reaguj ocenjuju da to utiče na mnoga polja – od procesa pristupanja Evropskoj uniji, pa do zaštite ravnopravnosti jer neformiranjem Skupštine novo Povereništvo za ravnopravnost nije izabrano.\nZakonski – ispravno, da šteti – šteti\nDa se u okvirima zakona konstituiše Skupština, kao i da ima zakonskog roka do novembra za formiranje Vlade potvrđuje i Vujo Ilić iz Centra za istraživanje, transparentnost i odgovornost (CRTA).\n„Možemo da razumemo zašto se odugovlačilo naročito ako uzmemo u obzir šta se sve dešavalo u dijalogu sa Kosovom, ali da to ne ide u korist građana Srbije – ne ide, to je potpuno jasno“, ističe Ilić i napominje da su veliki izazovi pred narednom Vladom u procesu pridruživanja Evropskoj uniji, dijalogu sa Kosovom, kako će se nova Vlada nositi sa pandemijom, kao i šta će raditi po pitanju ekonomskog usporavanja usled virusa korona na globalnom nivou.\nVujo Ilić (Foto: privatna arhiva)\nVujo Ilić, međutim navodi da, i pored toga što vremenski rok za konstituisanje Skupštine još nije probijen, postoje problemi koji se javljaju u radu nezavisnih institucija i koče demokratske procese u Srbiji koji idu na štetu građanima, napominje naš sagovornik.\n„Više puta je rečeno da poverenica za ravnopravnost nije izabrana, nisu formirani odbori u skupštini koji su veoma važni jer odbori su ti preko kojih funcioniše taj kontrolni mehanizam i spona sa nezavisnim institucijama, odbori su relevantni i za proces pridruživanja EU. Ali, moramo ići i dva, tri koraka nazad, koliko je potrebno da se podsetimo koliko su svi ti procesi u poslednjih pet, šest godina suženi, koliko je tim mehanizmima oduzeta svaka faktička moć, koliko je naš proces pridruživanja usporen i da vidimo da je ovo zapravo dodatno usporavanje, dodatno slabljenje tih kontrolnih mehanizama. U široj slici nema neki efekat, ali to ne znači da kumulativno nije doprinelo daljem slabljenju demokratije u Srbiji“, pojašnjava Ilić.\nZašto su žurili sa izborima, a zašto kasne sa procesima?\nPolitikolog Boban Stojanović podseća da od 3. juna ne postoje političke institucije koje odlikuju demokratsku državu i da to pokazuje koliko je vlasti stalo do njih. Izbore posle vanrednog stanja ocenjuje kao nepotrebne jer je moglo da se dođe do političkog dogovora, do lex specialisa koji bi produžio mandate skupštini i vladi. Ipak, napominje da, ako je moralo da se ide na izbore odmah posle vanrednog stanja, pobednici izbora morali su biti odgovorni i formirati institucije koje su nam preko potrebne: „Vi u ovom trenutku sada praktično nemate nikog ko ima legalan mandat osim predsednika, i nije da on koristi sad tu poziciju jer on svoju poziciju najveće stranke koristi i u redovnim okolnostima i on je osoba koja donosi sve odluke i dominira u odnosu na Vladu, ali meni je zanimljiv taj odnos. Kako je moguće da nemate potrebu da makar na papiru imamo normalne institucije, potpune institucije, formirane instiucije i šta vas sprečava da to uradite“.\nPolitikolog Stojanović sumnja da će biti nekih razgovora o novoj vladi jer ni jedna druga stranka osim SNS-a koja je uzela 188 poslanička mandata nema političke moći da zahteva nešto. Razlog zbog čega se ovoliko čeka, naš sagovornik vidi jedino u neodgovornosti predsednika Srbije i SNS-a Aleksandra Vučića.\nBoban Stojanović (Foto: Medija centar Beograd)\nSa ovim je saglasna i docentkinja na Fakultetu političkih nauka u Beogradu Biljana Đorđević koja smatra da se sve glavne odluke o izboru, postizbornim koalicijama i svemu bitnom za političke institucije u Srbiji donose u Srpskoj naprednoj stranci i da je tu glavni problem jer se tamo vrši podela kolača. Ovo je samo poruka da se to može.\n„Moć je ionako negde drugde, iako po Ustavu to nije tako, glavna moć je u rukama predsednika i dok njega imamo ostalo ništa nije važno. Meni je zanimljivo da je svaki rok razvučen, prvo RIK je proglasila zvanične rezultate dve nedelje nakon izbora, zatim je čitav rok iskorišćen da se započne konsitutivna sednica, a sada će verovatno biti iskorišćen rok od 90 dana da se formira vlada. Poruka iza toga je da to tako može“, napominje ona.\nIpak, izostanak rekacija građana na neformiranje vlade, odnosno onih koji su birali ovakav sastav u parlamentu ne čudi docentkinju Đorđević: „Verovatno ima mnogo njih koji su nestrpljivi i koji su u nekoj vrsti klijentelističkog odnosa. Verovatno je sada neka situcacija nervoze, ali možda je i to ćutljivo iščekivanje onoga što im je obećano. Verovatno oni koji nisu glasači SNS, ili možda jesu, bilo koji drugi birači – kojima iz nekih razloga potrebno da neke institucije rade efikasnije – verovatno su nervozni zbog svega toga. Sigiurna sam da u mnogim oblastima, možda u privredi, postoje poteškoće zbog ovoga i da mnogima smeta, ali moj utisak, zapravo, da niko posebno nije zabrinut zbog ovog“.\nBiljana Đorđević (Foto: privatna arhiva)\nIpak, u pro-vladinim tabloidima i na televizijama poslednja tri meseca se špekuliše ko će doći na čelo kog ministarstva, ko će biti, a ko neće biti u vladi. Boban Stojanović to ocenjuje kao nebitno, ali korisno da se građanima predstavlja kako se radi iako ni do čega konkretno nije došlo.\nStojanović očekuje minimum odgovornosti ove vlade, a to je da Siniša Mali zbog plagiranja doktorata i umešanosti u afere, kao i Nebojša Stefanović zbog umešanosti njegovog oca u preprodaji oružja iz Krušika i oštećivanju državne firme ne budu u novom sastavu Vlade. Ipak, napominje da su oni jedini sigurni.\nVojvodina – nikad manje značajna\nU vojvođanskom, za razliku od srbijanskog parlamenta, kontitutivna sednica je završena, ali pokrajinska vlada nije formirana. Politikolog Duško Radosavljević navodi da je razlog za takvu situaciju – veoma mali nivo značaja politike u Vojvodini i neformalno, a neustavno prenošenje nadležnosti pokrajinske vlasti na neke druge instance.\nČitavu situaciju, naš sagovornik vidi kao iščekivanje kolača vlasti, ali bez obzira na narod koji je tim pokrajinskim poslanicima i strankama u vojvođanskom parlamentu dao mandate glasajući za njih.\n„Imamo vrlo arbitrarno i autoritarno ponašanje i ophođenje prema najbitnijim funkcijama u državi, u našem slučaju u pokrajini Vojvodini, i imamo situaciju da su izbori davno prošli, da nije bilo nikave neizvesnosti ko će biti, da su se oni sveli na jedno sladostrastno iščekivanje određenih ešalona partije na vlasti i njihovih satelita ko će ovaj put biti promovisan, koliku će količinu moći ili količinu dobiti ili koji nivo koji će dobiti sa koga će moći da se dodvorava stvarnom centru političke vlasti i, naravno, koliko će količinu dobiti nekakve samopromocije“, navodi on i ističe da je važno ko će doći na koja mesta u pokrajinskoj vladi i da se formiranje ove izvršne vlasti mora obaviti s dužnom pažnjom, ali da u današnjem političkom kontekstu – sve to nema smisla jer ni ta vlada neće imati svoju funkciju.\nU ovakvom slučaju kada pokrajina ne znači ništa, navodi Duško Radosavljević, vlada Vojvodine služi za rukovođnje 5-6% državnog budžeta i služi kao administracija.\n„Ne postoje iznenađenja, u stvari, u politici. U ovom slučaju ne postoji jer nemate strukturu koja je okrenuta interesima Vojvodine. Vi ovde imate par stotine radnih mesta, lukrativnih, Banovina je jedna lepa zgrada i tu situirati sebe i preko toga svoju porodicu, rođake, saradnike. I zbog toga je bitna Vojvodina, a da će se tu nešto odlučivati, neće i to je to“, ističe.\nUpitan evropski kurs Srbije\nUpoređujući situaciju sa neformiranjem vlade u Srbiji i Evropskoj uniji, izvršni direktor Instituta za evropske poslove Naim Leo Beširi navodi da kao država moramo mnogo da radimo na jačanju demokratskih instutucija i sprečavanju vakuuma u izvršnoj vlasti u periodu oko izbora.\nBeširi smatra da još uvek nemamo dovoljno jake institucije kako bismo uporedili neku zemlju Evropske unije i Srbiju, ali da ipak možemo da uporedimo naše stanje sa stanjima u zemljama u regionu koje su ili formirale ubrzo vlade ili su na tom putu: „Imate Hrvatsku gde su izbori bili početkom jula, a vlada je formirana u roku od neke dve nedelje. Imate izbore u Makedoniji gde je premijer Zaev formirao Vladu, u samo nekoliko dana se znalo ko će biti, onda se ispoštovala procedura i to je trajalo manje od nekih desetak dana. Imate u Crnoj Gori, gde je opoziciona većina najavila principe formiranja nove vlade i sa svojih vrlo pipavih 41 mandat od 80 mandata u crnogorskom parlamentu. Drugim rečima, jasno je i ne postoji ni jedan racionalan i zdravorazumski razlog zašto SNS i predsednik Vučić do sada nisu formirali vladu„.\nNeformiranje Vlade, kako su to i prethodni sagovornici podkasta Reaguj napomenuli, utiče i na evropski put Srbije. Ova situacija samo pogoršava loše stanje koje Evropa primećuje u našoj zemlji, zaključuje Beširi.\n„Činjenica da Srbija, iako zemlja kandidat za članstvo u Evropskoj uniji, formalni kandidat, nije na beloj listi zemalja koje mogu putovati za vreme koronavirusa, takođe je poruka Srbiji da niste dobar partner kome se može verovati da radi dobre stvari. Ja vas podsećam da je ta zabrana usledila odmah posle izbora u Srbiji, kada je bilo jasno da je vladajuća elita smanjivala brojeve zaraženih, da bi pozvala ljude da izađu na izbore“, pojašnjava on.\nSve ovo, napominje Beširi, udaljava Srbiju od konačnog ulaska u Uniju i produžava još više dvadesetogodišnje čekanje. On navodi da 2025. godina koju je bivši predsednik Evrpske komisije najavio kao potencijalnu godinu kada bi Srbija i Crna Gora mogle postati članice bez ekstremnog napora i političke volje, a pre svega poštovanja zakona – nije realna.\nNaim Leo Beširi (Foto: Medija centar Beograd)\n„To je sve što ljudi van Srbije vide i onda oni kažu sledeće: ako vi niste u stanju da sprovedete vaše zakone koje ste sami doneli i nove zakone evropske koje ste doneli zajedno sa nama, u kom univerzumu vi možete nas da ubedite da ćete vi biti spremni da poštujete i sprovodite evropske zakone”, ističe Beširi.\nKako bi se u budućnosti sprečile ovakva nepotrebna razvlačenja formiranja vlasti i nezavisnih institucija koja zavise od izbora u skupštini, Biljana Đorđević ističe da je potrebna promena na nekoliko nivoa unutar političkih institucija u našoj zemlji.\n„Ključno je da postoji odnos koji nije odnos ucene, klijentelizma, već odnos da građani mogu da kažu šta su njihove potrebe i da kažu kad se ne slažu i da povuku podršku predstavniku, a da predstavnik mora da osluškuje šta kažu birači i da pokuša da ih zastupa na najbolji mogući način umesto da zastupa interes stranke i interes lidera“, zaključuje Đorđević.\nŠestoro mrtvih u zemljotresu čiji epicentar je bio kod Petrinje


Radovi na osporavanoj spalionici otpada u Vinči teku uprkos koroni | Nova Ekonomija\nRadovi na izgradnji kompleksa nove deponije i postrojenja za tretman komunalnog otpada u Vinči, koji će obuhvatati i spalionicu otpada, nije bio obustavljan ni tokom vanrednog stanja, zbog čega se očekuje da bi stara deponija trebala da bude zatvorena do kraja godine, piše Politika.\nNa radovima je trenutno angažovano 250 radnika a celo postrojenje, u skladu sa planovima, trebalo bi da otpočne sa radom do kraja 2023. godine.\nIzgradnja spalionice i priča oko rešavanja pitanja deponije već dugo je u žiži javnosti, obzirom na komunalne probleme koje glavni grad Srbije trenutno ima, ali i osporavanja projekta kojem se pripisuje nedovoljna usklađenost sa ekološkim regulativama Evropske unije.\nGrad Beograd je 29. septembra 2017. godine potpisao ugovor o koncesiiji za izgradnu postrojenja sa konzorcijumom "Beo Clean Energy", koji je u vlasništvu kompanija Suez, Itochu i fonda Marguerite II.\nSpalionica bi trebala da ima godišnji kapacitet od 340.000 tona, a planirana je izgradnja nove deponije, postrojenje za odlaganje otpada i skladišteni prostor za gas. Projekat finansiraju Evropska banka za obnovu i razvoj, Međunarodna finansijska korporacija i Austrijska razvojna banka (OeEB).\nKoncesija je data na period od 25 godina, a ukupna vrednost projekta se procenjuje na 370 miliona evra.\nInicijativa "Ne davimo Beograd" (NDMBGD) je prošlog oktobra saopštila da je Evropska investiciona banka (EIB) odsutala od finansiranja projekta zbog posledica koje će ovaj projekat imati po ciljeve u vezi recikliranja otpada postavljene u Poglavlju 27, odnosno po pristupanje Evropskoj uniji.\nMinistar zaštite životne sredine Goran Trivan nakon toga je rekao da EIB nije odbila da finansira izgradnju spalionice, da će se u njoj koristiti samo otpad kojie ne može da se reciklira, kao i da "šumovi" o odbijanju ove banke da finansira izgradnju spalionice stižu iz "političke sfere".\nU NDMBGD navode i da je u projektnoj dokumentaciji za izgradnju spalionice izostavljeno više osnovnih podataka, poput količine čvrstog otpada koji nastaje u Beogradu, koliko je od toga moguće reciklirati i koliko će vode novo postrojenje trošiti u svom radu.\nDelegacija EU u Srbiji je naknadno pojasnila da spaljivanje otpada jeste opcija, ali samo za mani deo otpada, koji se ne može sprečiti, umanjiti, reciklirati ili zbrinuti na bilo koji drugi način, prenosi eKapija.\n"Prema sadašnjem projektu za Vinču, u novom pogonu za spaljivanje otpada i proizvodnju energije moglo bi da se spali više od polovine komunalnog beogradskog otpada, umesto da se on reciklira. To ne bi podstaklo recikliranje i ozbiljno bi dovelo u opasnost sposobnost Srbije da se uskladi sa zakonodavstvom EU o otpadu", navode u Delegaciji.\nKako navodi CEE Bankwatch, ovog marta je NDMBG podnela dve žalbe Energetskoj zajednici u vezi sa projektom, pozivajući da se preispita subvencionisanje struje dobijene iz spalionice kao obnovljivog izvora enrgije, kao i za kršenje direktive EU o proceni uticaja na životnu sredinu.\nSa druge strane, opozicioni Savez za Srbiju je projekat spalionice u Vinči kritikovao ne samo zbog ekoloških, već i zbog ekonomskih razloga.\nNa primer, lider Stranke slobode i pravde Dragan Đilas je u više navrata ponavljao da će direktan trošak spalionice biti 1.15 milijardi evra, da se Grad Beograd sa konesionarom dogovorio da plaća skoro 39 miliona evra svake godine, a da je po prvobitnom projektu spalionica trebala da košta 179 miliona evra.\nU SZS-u navode i da je kompanija dobila status povlašćenog proizvođača struje, što znači da će EPS električnu energiju otkupljivati po cenama višim od uobičajenih tržišnih.\nNova postrojenja za upravljanje otpadom u Vinči


Osnovan Okružni odbor Socijalističke omladine Podunavskog regiona: DEJAN JOVIČIĆ IZABRAN ZA PREDSEDNIKA – Palanačke novine\n-Na delu je trend povećanja učešća mladih u političkom radu, a Socijalistička partija je, kao partija levice, uvek mnogo polagala upravo na mlade ljude – istakao je Mitar Gegić, predsednik Socijalističke omladine u Smederevu\nNa sastanku održanom u prostorijama Socijalističke partije Srbije u Smederevskoj Palanci, konstituisan je Okružni odbor Socijalističke omladine Podunavskog okruga. Sastanku su prisustvovali predstavnici Socijalističke omladine iz Smederevske Palanke, Velike Plane i Smedereva.\nNakon konstituisanja Odbora, za čijeg predsednika je izabran Dejan Jovičić, predsednik Socijalističke omladine Smederevske Palanke, na sastanku je bilo reči o aktivnostima mladih socijalista na predstojećim izborima.\n– Omladina će se angažovati na socijalnom aspektu programa naše partije. Nastojaćemo da što više mladih bude uključeno u ostvarivanje naših ciljeva, a biračima ćemo pokušati da priđemo i putem internet kampanje, budući da je SPS prva stranka koja ima aplikaciju na android telefonima – rekao je, između ostalog, Dejan Jovičić.\n– Mladi ljudi do sada nisu imali dovoljno strpljenja da se bave politikom, ali sada je na delu trend povećanja učešća mladih u političkom radu. Socijalistička partija je, kao partija levice, uvek mnogo polagala upravo na mlade ljude – istakao je Mitar Gegić, predsednik Socijalističke omladine u Smederevu.\nNext story Izbor „Sportiste godine“ u petak 19. februara\nPrevious story Višegodišnja saradnja vodičke škole i Dečjeg sela u Sremskoj Kamenici: NOVI PROZOR NA ZAJEDNIČKOJ KUĆI


Brnabić i Zaev: Takse Kosova su neprihvatljive - Kosovo Online\nBrnabić i Zaev: Takse Kosova su neprihvatljive\n26. Avgust 2019. • 16:30\nIako Severna Makedonija i Srbija nemaju isti stav kad je reč o Kosovu i Metohiji i imaju neslaganja zbog toga, važno je da se o toj temi razgovara, rekla je premijerka Srbije Ana Brnabić u Skoplju na zajedničkoj konferenciji za novinare sa premijerom Severne Makedonije Zoranom Zaevim.\nBrnabić je, prenosi Tanjug, navela da je sa Zaevim dominatnta tema bila ekonomija ali da su razgovarali i o Kosovu, članstvu Kosova u međunarodnim organziacijama i o tome kako to pitanje može da utiče na odnose Srbije i Sverne Makedonije.\nPremijerka Srbije kaže da je zastupnik teze da o svim otvorenim pitanjima kad ne može da "priča" politika nastupa ekonomija, ali da je Priština odlukom o taksama za prozivode iz centralne Srbije prvi put zatvorila i tu privrednu komunikaiju.\n"Time je učinjena neprocenjiva šteta celom regionu", naglasila je Brnabić i navela da se ne bi saglasila da Severna Makedonija ima korist od toga.\nKako je naglasila, svi u regionu imaju ogromnu štetu koja ako nije materijalna onda je šteta od tog nepoverenja i novih zaoštrenih odnosa, na koje je Priština direktno uticala.\n"Današnji dan je zato važan jer daje drugačiju perspektivu. Samoizolacija ili izolacije nisu način da gledamo u budućnost", istakla je Brnabić I ponovila da je Priština taksama nažalost suspendovala Cefta sporazum.\n"Umesto čekanja da se to odglavi, hajde da idemo bilateralno i nalazimo druge načine da povratimo saradnju", predložila je Brnabić.\nZaev je na isto pitanje Tanjuga rekao da su takse Prištine neprihavtljive i da su u suprotnosti sa svim ugovorima uključujući i Cefta i da loše utiču na osnaživanje regiona.\n"Mi smo pritiv uvodenja povećanih tarfa prema prijateljskoj Srbiji", rekao je Zaev.\n"Za nas je bilateralno rešenje koje će garantovati mir i i obezbediti regoionalnu saradnju i rast ekonomije i životnog standarda jedino prihvatljivo rešenje", rekao je Zaev.\nOn je rekao i da je Skoplje na raspolaganju i nudi pomoć za rešavanje kosovskog pitanja jer je, naglasio je, u interesu regiona.\nMekalister: Ponavljam, Priština da ukine takse i da bude uspostavljen dijalog\nTakse moraju da budu suspendovane da bi se uspostavio dijalog između Beograda i Prištine, a EU je spremna da pomogne što je pre moguće, rekao je danas u Beogradu predsedavajući Odbora za spoljne poslove Evropskog parlamenta Dejvid Mekalister.